text: σχέδια πρέπει να είναι διεθνή και ένας τουλάχιστον εταίρος πρέπει να είναι εγκατεστημένος στην Κοινότητα. Όσον αφορά τις συμβάσεις κοινής δαπάνης, η συμμετοχή της Κοινότητας ανέρχεται κατά γενικό κανόνα στο 50 % της συνολικής δαπάνης, αλλά το ποσοστό αυτό μπορεί να κυμαίνεται ανάλογα με τη φύση και το στάδιο εξέλιξης της έρευνας. Όσον αφορά τις δράσεις που αναλαμβάνονται στα πλαίσια του παρόντος προγράμματος, από τα πανεπιστήμια και ερευνητικά ιδρύματα, η Κοινότητα μπορεί να φέρει μέχρι και το 100 % των αναληφθεισών πρόσθετων δαπανών. ΠΑΡΑΡΤΗΜΑ Γ ΧΡΗΜΑΤΟΔΟΤΙΚΕΣ ΔΙΑΤΑΞΕΙΣ 1. Σύμφωνα με την απόφαση του Συμβουλίου με την οποία θεσπίστηκε το πρόγραμμα STEP, το ποσό που κρίνεται αναγκαίο για την υλοποίηση του εν λόγω κοινοτικού προγράμματος ανέρχεται σε 75 εκατομμύρια Ecu. 2. Η χρηματοδοτική συνεισφορά της Φινλανδίας, που προκύπτει από τη σύνδεσή της με το κοινοτικό πρόγραμμα, υπολογίζεται σε 1 492 470 Ecu και προστίθεται, καθώς και οι ενδεχόμενες άλλες συνεισφορές από τρίτες χώρες, στο προαναφερόμενο ποσό, σύμφωνα με το άρθρο 2 της παρούσας συμφωνίας. 3. Το ενδεικτικό χρονοδιάγραμμα για τις πιστώσεις αναλήψεως υποχρεώσεων του προγράμματος STEP και για τη χρηματοδοτική συνεισφορά της Φινλανδίας είναι το ακόλουθο: >ΘΕΣΗ ΠΗΝΑΚΑ> ΠΑΡΑΡΤΗΜΑ Δ ΧΡΗΜΑΤΟΔΟΤΙΚΟΙ ΚΑΝΟΝΕΣ 1. Το παρόν παράρτημα καθορίζει τους κανόνες που διέπουν τη χρηματοδοτική συνεισφορά της Φινλανδίας, η οποία προβλέπεται στο άρθρο 2 της παρούσας συμφωνίας. 2. Στην αρχή κάθε έτους ή όταν αναθεωρείται το κοινοτικό πρόγραμμα κατά τρόπο που συνεπάγεται αύξηση του ποσού που κρίνεται αναγκαίο για την υλοποίησή του, η Επιτροπή απευθύνει στη Φινλανδία πρόσκληση καταβολής των ποσών ανάλογα με τη συμμετοχή της στις δαπάνες βάσει της παρούσας συμφωνίας. Η συνεισφορά αυτή εκφράζεται τόσο σε Ecu όσο και στο νόμισμα της Φινλανδίας, ενώ η σύνθεση του Ecu καθορίζεται από τον κανονισμό (ΕΟΚ) αριθ. 3180/78 του Συμβουλίου (;), όπως τροποποιήθηκε από τον κανονισμό (ΕΟΚ) αριθ. 1971/89 ($). Η τιμή του νομίσματος της Φινλανδίας για τη συνεισφορά σε Ecu καθορίζεται την ημερομηνία της πρόσκλησης καταβολής των ποσών. Η Φινλανδία καταβάλλει τη συνεισφορά της στις ετήσεις δαπάνες βάσει της παρούσας συμφωνίας στην αρχή κάθε έτους, και το αργότερο τρεις μήνες μετά την αποστολή της πρόσκλησης καταβολής των ποσών. Οιαδήποτε καθυστέρηση πληρωμής της συνεισφοράς επισύρει την υποχρέωση καταβολής τόκου από τη Φινλανδία, με επιτόκιο ίσο με το υψηλότερο ισχύον προεξοφλητικό επιτόκιο στα κράτη μέλη της Κοινότητας την ημέρα λήξης της οφειλής. Το επιτόκιο αυτό προσαυξάνεται κατά 0,25 % για κάθε μήνα καθυστέρησης. Το επαυξημένο επιτόκιο εφαρμόζεται για όλη την περίοδο υπερημερίας. Εντούτοις, ο τόκος καθίσταται απαιτητός μόνον εάν η συνεισφορά καταβληθεί μετά την παρέλευση τριμήνου από την αποστολή πρόσκλησης καταβολής των ποσών εκ μέρους της Επιτροπής. Τα οδοιπορικά των αντιπροσώπων και εμπειρογνωμόνων της Φινλανδίας που απορρέουν από τη συμμετοχή τους στις εργασίες της επιτροπής που αναφέρεται στο άρθρο 3 της παρούσας συμφωνίας, επιστρέφονται από την Επιτροπή, σύμφωνα με τις ισχύουσες διαδικασίες για τους αντιπροσώπους και εμπειρογνώμονες των κρατών μελών της Κοινότητας και, ειδικότερα, σύμφωνα με την απόφαση 84/338/Ευρατόμ, ΕΚΑΧ, ΕΟΚ του Συμβουλίου (=). 3. Τα ποσά που καταβάλλονται από τη Φινλανδία πιστώνονται στο κοινοτικό πρόγραμμα ως δημοσιονομικά έσοδα καταχωρούμενα στην αντίστοιχη θέση της κατάστασης


text: εσόδων του γενικού προϋπολογισμού των Ευρωπαϊκών Κοινοτήτων. 4. Ο δημοσιονομικός κανονισμός που ισχύει για το γενικό προϋπολογισμό των Ευρωπαϊκών Κοινοτήτων εφαρμόζεται για τη διαχείριση των πιστώσεων. 5. Στο τέλος κάθε έτους, καταρτίζεται κατάσταση πιστώσεων για το κοινοτικό πρόγραμμα, η οποία διαβιβάζεται στη Φινλανδία προς ενημέρωση. (;) ΕΕ αριθ. L 379 της 30. 12. 1978, σ. 1. ($) ΕΕ αριθ. L 189 της 4. 7. 1989, σ. 1. (=) ΕΕ αριθ. L 177 της 4. 7. 1984, σ. 25.

type: contracts

jurisdiction: EU


text:
 Avis juridique important
 |
 22000A1005(02)
 Πρωτόκολλο για καθορισμό των αλιευτικών δυνατοτήτων και της χρηματικής αντιστάθμισης που προβλέπονται στη συμφωνία μεταξύ της Ευρωπαϊκής Οικονομικής Κοινότητας και της Δημοκρατίας της Γουινέας όσον αφορά την αλιεία στα ανοικτά των ακτών της Γουινέας για την περίοδο από 1ης Ιανουαρίου 2000 έως 31 Δεκεμβρίου 2001
 Επίσημη Εφημερίδα αριθ. L 250 της 05/10/2000 σ. 0032 - 0045
 Πρωτόκολλογια καθορισμό των αλιευτικών δυνατοτήτων και της χρηματικής αντιστάθμισης που προβλέπονται στη συμφωνία μεταξύ της Ευρωπαϊκής Οικονομικής Κοινότητας και της Δημοκρατίας της Γουινέας όσον αφορά την αλιεία στα ανοικτά των ακτών της Γουινέας για την περίοδο από 1ης Ιανουαρίου 2000 έως 31 Δεκεμβρίου 2001Άρθρο 1Από την 1η Ιανουαρίου 2000, και για περίοδο δύο ετών, οι αλιευτικές δυνατότητες που χορηγούνται σύμφωνα με το άρθρο 2 της συμφωνίας καθορίζονται ως εξής:1. μηχανότρατες αλιείας ιχθύων και κεφαλόποδων: 2500 κόροι ολικής χωρητικότητας (ΚΟΧ) κατά μέσο όρο ετησίως·2. μηχανότρατες αλιείας γαρίδας: 1500 κόροι ολικής χωρητικότητας (ΚΟΧ) κατά μέσο όρο ετησίως·3. θυνναλευτικά-ψυγεία με γρίπο: 38 σκάφη·4. θυνναλιευτικά με καλάμι: 14 σκάφη·5. παραγαδιάρικα επιφανείας: 16 σκάφη.Η μεικτή επιτροπή που προβλέπεται στο άρθρο 10 της συμφωνίας, θα αναλύσει ενδεχομένως, και στο μέτρο που η κατάσταση των πόρων το επιτρέπει, τη δυνατότητα εισαγωγής νέων κατηγοριών αλιείας και τον καθορισμό των τεχνικών και οικονομικών όρων εκμετάλλευσής τους από τα κοινοτικά σκάφη.Άρθρο 21. Η χρηματική αντιστάθμιση που αναφέρεται στο άρθρο 8 της συμφωνίας ορίζεται σε 2960000 ευρώ ετησίως (από τα οποία 1600000 ευρώ ως χρηματική αντιστάθμιση και 1360000 ευρώ για τις ενέργειες που προβλέπονται στο άρθρο 4 του πρωτοκόλλου) για τις ενέργειες που αναφέρονται αλιευτικές δυνατότητες που καθορίζονται στο άρθρο 4 του παρόντος πρωτοκόλλου. Η χρηματική αυτή αντιστάθμιση είναι καταβλητέα το αργότερο μέχρι τις 30 Ιουνίου κάθε έτους.2. Η χρήση της χρηματικής αντιστάθμισης υπάγεται στην αποκλειστική αρμοδιότητα της κυβέρνησης της Δημοκρατίας της Γουινέας.3. Η αντιστάθμιση αυτή καταβάλλεται υπέρ του δημόσιου ταμείου σε λογαριασμό που καθορίζεται από την κυβέρνηση της Δημοκρατίας της Γουινέας.Άρθρο 3Εάν χρησιμοποιηθούν πλήρως οι αλιευτικές δυνατότητες που αναφέρονται στο άρθρο 1, στοιχείο 1 ή 2, οι δυνατότητες αυτές αυξάνονται κατόπιν αιτήσεως της Κοινότητας με διαδοχικές φάσεις των 1000 κόρων ολικής χωρητικότητας κατά μέσο όρο ετησίως. Στην περίπτωση αυτή, η χρηματική αντιστάθμιση που αναφέρεται στο άρθρο 2 αυξάνεται αναλογικώς με την πάροδο του χρόνου.Άρθρο 4Από το ποσό της συνολικής χρηματικής αντιστάθμισης που προβλέπεται στο άρθρο 2 παράγραφος 1 θα χρηματοδοτηθούν οι ακόλουθες ενέργειες μέχρι του ποσού των 1360000 ευρώ για το πρώτο έτος και 1360000 ευρώ για το δεύτερο έτος, σύμφωνα με την εξής κατανομή:1. χρηματοδότηση επιστημονικών και τεχνικών προγραμμάτων που έχουν ως σκοπό τη βελτίωση των αλιευτικών και βιολογικών γνώσεων όσον αφορά την αλιευτική ζώνη της Δημοκρατίας της Γουινέας: 400000 ευρώ,2. στήριξη των διαρθρώσεων που είναι αρμόδιες για την εποπτεία της αλιείας: 800000 ευρώ,3. στήριξη της αλιείας μικρής κλίμακας: 300000 ευρώ,4. θεσμική στήριξη των διαρθρώσεων του υπουργείου που είναι αρμόδιο για την αλιεία: 520000 ευρώ,5. χρηματοδότηση υποτροφιών, μαθητείας πρακτικής κατάρτισης ή σεμιναρίων στους διάφορους επιστημονικούς, τεχνικούς και οικονομικούς τομείς που αφορούν την αλιεία: 300000 ευρώ,6. συνεισφορά της Δημοκρατίας της Γουινέας στις διεθνείς οργανώσεις αλιείας: 100000 ευρώ,7. έξοδα


text: συμμετοχής αντιπροσώπων Γουινέας στις διεθνείς συνεδριάσεις που αφορούν την αλιεία: 300000 ευρώ.Οι ενέργειες καθώς και τα ετήσια ποσά που διατίθενται γι' αυτές, αποφασίζονται από το αρμόδιο για την αλιεία υπουργείο, το οποίο ενημερώνει σχετικά την Ευρωπαϊκή Επιτροπή.Τα ετήσια ποσά τίθενται στη διάθεση των σχετικών διαρθρώσεων το αργότερο στις 30 Ιουνίου του πρώτου έτους και το αργότερο στις 2 Ιανουαρίου του δευτέρου έτους και καταβάλλονται με βάση τον προγραμματισμό χρήσης τους στους τραπεζικούς λογαριασμούς που κοινοποιούνται από το αρμόδιο για την αλιεία υπουργείο. Η κυβέρνηση της Δημοκρατίας της Γουινέας κοινοποιεί τους τραπεζικούς λογαριασμούς που θα χρησιμοποιηθούν για τις πληρωμές αυτές.Ο αρμόδιος υπουργός αλιείας διαβιβάζει στην αντιπροσωπεία της Ευρωπαϊκής Επιτροπής, πριν από κάθε ημερομηνία επετείου του πρωτοκόλλου, λεπτομερή έκθεση σχετικά με την εφαρμογή των ενεργειών αυτών καθώς και σχετικά με τα επιτευχθέντα αποτελέσματα. Η Ευρωπαϊκή Επιτροπή επιφυλάσσεται του δικαιώματος να ζητήσει από τον αρμόδιο για την αλιεία υπουργό οποιαδήποτε συμπληρωματική πληροφορία σχετικά με τα αποτελέσματα αυτά καθώς και να επανεξετάσει τις σχετικές πληρωμές ανάλογα με την πραγματική εφαρμογή των ενεργειών αυτών.Άρθρο 5Σε περίπτωση μη πραγματοποίησης των πληρωμών που προβλέπονται στα άρθρα 2 και 4 εκ μέρους της Κοινότητας, η εφαρμογή του παρόντος πρωτοκόλλου μπορεί να ανασταλεί.Άρθρο 6Η Δημοκρατία της Γουινέας αναλαμβάνει να θέσει σε εφαρμογή σχέδιο μείωσης της συνολικής αλιευτικής προσπάθειας.Η Κοινότητα, έχοντας συνείδηση της ανάγκης για τη Δημοκρατία της Γουινέας να μειώσει την συνολική αλιευτική προσπάθεια όλων των συμμετεχόντων στην αλιεία που διεξάγεται στη Δημοκρατία της Γουινέας, αναλαμβάνει να καταβάλει στο τέλος κάθε έτους του πρωτοκόλλου και εφόσον πληρούνται όλοι οι αμοιβαία συμφωνηθέντες όροι, χρηματική αντιστάθμιση για τα έξοδα διαχείρισης και ελέγχου προς εφαρμογή της μείωσης αυτής. Η συνεισφορά δεν μπορεί να υπερβαίνει το ποσό των 37000 ευρώ ετησίως. Η συνεισφορά αυτή καταβάλλεται σε λογαριασμό που θα υποδειχθεί από το αρμόδιο για την αλιεία υπουργείο της Δημοκρατίας της Γουινέας.Άρθρο 7Το παράρτημα της συμφωνίας μεταξύ της Ευρωπαϊκής Κοινότητας και της κυβέρνησης της Δημοκρατίας της Γουινέας για την αλιεία στα ανοικτά των ακτών της Γουινέας καταργείται και αντικαθίσταται από το παράρτημα του παρόντος πρωτοκόλλου.Άρθρο 8Το παρόν πρωτόκολλο αρχίζει να ισχύει από την ημερομηνία της υπογραφής του.Εφαρμόζεται από την 1η Ιανουαρίου 2000.ΠΑΡΑΡΤΗΜΑΠΡΟΫΠΟΘΕΣΕΙΣ ΓΙΑ ΤΗΝ ΑΣΚΗΣΗ ΑΛΙΕΥΤΙΚΩΝ ΔΡΑΣΤΗΡΙΟΤΗΤΩΝ ΣΤΗΝ ΑΛΙΕΥΤΙΚΗ ΖΩΝΗ ΤΗΣ ΔΗΜΟΚΡΑΤΙΑΣ ΤΗΣ ΓΟΥΙΝΕΑΣ ΓΙΑ ΤΑ ΣΚΑΦΗ ΤΗΣ ΚΟΙΝΟΤΗΤΑΣ1. Διατυπώσεις που ισχύουν για την αίτηση χορήγησης αδειώνΟι αρμόδιες αρχές της Κοινότητας υποβάλλουν, στο αρμόδιο υπουργείο αλιείας μέσω της Αντιπροσωπείας της Ευρωπαϊκής Επιτροπής στη Δημοκρατία της Γουινέας, αίτηση για κάθε σκάφος που επιθυμεί να ασκήσει αλιευτικές δραστηριότητες στο πλαίσιο της συμφωνίας, τριάντα τουλάχιστον ημέρες πριν από την ημερομηνία έναρξης της αιτούμενης ισχύος.Οι αιτήσεις υποβάλλονται σύμφωνα με το έντυπο που παρέχεται για το σκοπό αυτό από το αρμόδιο υπουργείο αλιείας, υπόδειγμα του οποίου επισυνάπτεται κατωτέρω (προσάρτημα 1).Κάθε αίτηση άδειας συνοδεύεται από απόδειξη πληρωμής των τελών για την περίοδο ισχύος του. Η πληρωμή αυτή πραγματοποιείται στον λογαριασμό που έχει ανοιχθεί στο δημόσιο ταμείο της Δημοκρατίας της Γουινέας.Τα τέλη συμπεριλαμβάνουν όλους τους εθνικούς και τοπικούς φόρους, εκτός από τους λιμενικούς φόρους και έξοδα για παροχή υπηρεσιών.Οι άδειες για όλα τα σκάφη χορηγούνται εντός προθεσμίας 30 ημερών, μετά την


text: παραλαβή της απόδειξης πληρωμής που προβλέπεται ανωτέρω, από το αρμόδιο υπουργείο αλιείας στους εφοπλιστές ή τους αντιπροσώπους τους, μέσω της Αντιπροσωπείας της Ευρωπαϊκής Επιτροπής στη Δημοκρατία της Γουινέας.>ΘΕΣΗ ΠΙΝΑΚΑ>Καμιά άδεια δεν μπορεί να αρχίσει να ισχύει κατα τη διάρκεια μιας ετήσιας περιόδου και να λήγει κατά τη διάρκεια της επόμενης ετήσιας περιόδου.Η άδεια χορηγείται για ένα καθορισμένο πλοίο και δεν μπορεί να μεταβιβασθεί. Εντούτοις, σε περίπτωση αποδεδειγμένης ανωτέρας βίας και κατόπιν αίτησης της Κοινότητας, η άδεια ενός σκάφους αντικαθίσταται από νέα άδεια που εκδίδεται για ένα άλλο σκάφος παρόμοιων χαρακτηριστικών με εκείνα του αντικατασταθέντος σκάφους. Ο εφοπλιστής του σκάφους που αντικαθίσταται παραδίδει την καταργηθείσα άδεια στο αρμόδιο υπουργείο αλιείας μέσω της Αντιπροσωπείας της Ευρωπαϊκής Επιτροπής στη Γουινέα.Στη νέα άδεια προσδιορίζονται:- η ημερομηνία έκδοσης,- η περίοδος ισχύος της νέας άδειας, η οποία καλύπτει την περίοδο από την ημερομηνία άφιξης του αντικαθιστώντος σκάφους μέχρι την ημερομηνία λήξης της άδειας του αντικατασταθέντος σκάφους.Στην περίπτωση αυτή, δεν οφείλονται καθόλου τα τέλη που προβλέπονται στο άρθρο 5, δεύτερο εδάφιο της συμφωνίας, για την υπόλοιπη περίοδο ισχύος.Η άδεια πρέπει να διατηρείται πάντοτε επί του σκάφους.1.1. Διατάξεις που εφαρμόζονται για τις μηχανότρατες1. Κάθε σκάφος υποχρεούται να παρουσιάζεται, μία φορά κατ' έτος, πριν την χορήγηση της άδειας, στο λιμάνι του Conakry, προκειμένου να υποστεί τις επιθεωρήσεις που προβλέπονται από την ισχύουσα νομοθεσία. Οι επιθεωρήσεις αυτές διενεργούνται αποκλειστικά από δεόντως εξουσιοδοτημένα πρόσωπα και πρέπει να πραγματοποιούνται εντός 24 εργάσιμων ωρών μετά την άφιξη του σκάφους στο λιμάνι, εφόσον η άφιξη αυτή έχει αναγγελθεί 48 τουλάχιστον εργάσιμες ώρες εκ των προτέρων. Σε περίπτωση ανανέωσης της άδειας κατά τη διάρκεια του ίδιου ημερολογιακού έτους, το σκάφος απαλλάσσεται της επιθεώρησης.Τα έξοδα σχετικά με τις τεχνικές επισκέψεις βαρύνουν τους εφοπλιστές και ανέρχονται κατ' ανώτατο όριο σε 250 ευρώ ανά σκάφος και ανά έτος.2. Κάθε σκάφος πρέπει να αντιπροσωπεύεται από έναν ναυτικό πράκτορα εθνικότητας Γουινέας, ο οποίος είναι εγκατεστημένος στη Δημοκρατία της Γουινέας.3. α) Οι άδειες εκδίδονται για περιόδους τριών, έξι ή δώδεκα μηνών. Οι άδειες είναι ανανεώσιμες. Ο υπολογισμός της χρήσης των αλιευτικών δυνατοτήτων που αναφέρονται στο άρθρο 1 του πρωτοκόλλου λαμβάνει υπόψη τη διάρκεια ισχύος των αδειών.β) Τα τέλη που βαρύνουν τους εφοπλιστές καθορίζονται, σε ευρώ ανά κόρο ολικής χωρητικότητας, ως εξής:- για τις ετήσιες άδειες:>ΘΕΣΗ ΠΙΝΑΚΑ>- για τις εξαμηνιαίες άδειες:>ΘΕΣΗ ΠΙΝΑΚΑ>- για τις τριμηνιαίες άδειες:>ΘΕΣΗ ΠΙΝΑΚΑ>1.2. Διατάξεις που εφαρμόζονται στα θυνναλιευτικά και στα παραγαδιάρικα επιφανείαςΗ άδεια πρέπει να διατηρείται μονίμως επί του σκάφους εντούτοις, η αλιευτική δραστηριότητα επιτρέπεται αμέσως μετά την παραλαβή της ανακοίνωσης της προκαταβολής που αποστέλλεται από την Ευρωπαϊκή Επιτροπή στο αρμόδιο υπουργείο αλιείας της Δημοκρατίας της Γουινέας. Το σκάφος εγγράφεται σε κατάλογο των πλοίων που επιτρέπεται να αλιεύουν, ο οποίος κοινοποιείται στις αρμόδιες για τον έλεγχο της αλιείας αρχές της Δημοκρατίας της Γουινέας. Αντίγραφο της εν λόγω άδειας μπορεί να ληφθεί με τηλεομοιοτυπία εν αναμονή της παραλαβής του πρωτοτύπου εγγράφου της αδείας. Το αντίγραφο αυτό διατηρείται επί του σκάφους.Τα ετήσια τέλη καθορίζονται σε 25 ευρώ ανά αλιευόμενο τόνο στην αλιευτική ζώνη της Δημοκρατίας της Γουινέας.Οι άδειες εκδίδονται κατόπιν καταβολής στο Δημόσιο Ταμείο ετήσιας προκαταβολής 2250 ευρώ για κάθε


text: θυνναλιευτικό με γρίπο, 375 ευρώ για κάθε θυνναλιευτικό με καλάμια, 875 ευρώ για κάθε παραγαδιάρικο επιφανείας άνω των 150 ΚΟΧ και 625 ευρώ για κάθε παραγαδιάρικο επιφανείας χωρητικότητας ίσης ή κατώτερης των 150 ΚΟΧ που ισοδυναμούν με τέλη για:- 90 τόνους αλιευόμενου τόνου ανά θυνναλιευτικό με γρίπο ανά έτος,- 15 τόνους που αλιεύονται ανά θυνναλιευτικό με καλάμια ανά έτος,- 35 τόνους ανά έτος για κάθε παραγαδιάρικο επιφανείας άνω των 150 ΚΟΧ,- 25 τόνους για κάθε παραγαδιάρικο επιφανείας χωρητικότητας ίσης ή κατώτερης των 150 ΚΟΧ.Η αναλυτικός λογαριασμός των τελών που οφείλονται για μία αλιευτική περίοδο αποφασίζεται από την Ευρωπαϊκή Επιτροπή στο τέλος κάθε ημερολογιακού έτους, με βάση τις δηλώσεις αλιευμάτων που συντάσσονται ανά σκάφος και επιβεβαιώνονται από τα αρμόδια επιστημονικά ιδρύματα για την επαλήθευση των δεδομένων των αλιευμάτων, όπως είναι το Ίδρυμα Έρευνας για την Ανάπτυξη (IRD), το Ισπανικό Ωκεανογραφικό Ίδρυμα (ΙΕΟ) και το Πορτογαλικό Ίδρυμα Θαλάσσιας Έρευνας (ΙΡΙΜΑR), σε συνεργασία με το Εθνικό Κέντρο Αλιευτικών Επιστημών της Boussoura (CNSHB). Ο λογαριασμός αυτός κοινοποιείται ταυτόχρονα στο αρμόδιο υπουργείο αλιείας (ΙΡΙΜΑR), και στους εφοπλιστές. Κάθε ενδεχόμενη πρόσθετη πληρωμή θα πραγματοποιείται από τους εφοπλιστές το αργότερο 30 ημέρες μετά την κοινοποίηση του τελικού αναλυτικού λογαριασμού, στον λογαριασμό που έχει ανοιχθεί στο Δημόσιο Ταμείο της Δημοκρατίας της Γουινέας.Εντούτοις, εάν ο οριστικός αναλυτικός λογαριασμός είναι κατώτερος από το ποσό της προκαταβολής που αναφέρεται ανωτέρω, το υπόλοιπο αντίστοιχο ποσό δεν μπορεί να ανακτηθεί από τον εφοπλιστή.2. Δήλωση αλιευμάτωνΌλα τα σκάφη της Κοινότητας που επιτρέπεται να αλιεύουν στην αλιευτική ζώνη της Δημοκρατίας της Γουινέας, υποχρεούνται να ανακοινώνουν στο αρμόδιο υπουργείο αλιείας τα αλιεύματά τους, με αντίγραφο στην Αντιπροσωπεία της Ευρωπαϊκής Επιτροπής στη Δημοκρατία της Γουινέας, ως εξής:- (προσάρτημα 2). Οι δηλώσεις αυτές αλιευμάτων είναι μηνιαίες και πρέπει να κοινοποιούνται μία φορά τουλάχιστον ανά τρίμηνο,- τα θυνναλιευτικά με γρίπο, τα θυνναλιευτικά με καλάμια και τα παραγαδιάρικα επιφανείας τηρούν ημερολόγιο αλιείας, σύμφωνα με το προσάρτημα 3, για κάθε αλιευτική περίοδο στην αλιευτική ζώνη της Δημοκρατίας της Γουινέας. Το έντυπο αυτό πρέπει να αποστέλλεται εντός προθεσμίας 45 ημερών μετά το πέρας της αλιευτικής περιόδου στην αλιευτική ζώνη της Δημοκρατίας της Γουινέας, στο αρμόδιο υπουργείο αλιείας, μέσω της Αντιπροσωπείας της Ευρωπαϊκής Επιτροπής στη Δημοκρατίας της Γουινέας.Τα έντυπα αυτά πρέπει να συμπληρώνονται ευανάγνωστα και να υπογράφονται από τον πλοίαρχο του σκάφους. Συμπληρώνονται από όλα, τα σκάφη που έχουν άδεια, έστω και εάν δεν άσκησαν αλιευτικές δραστηριότητες.Σε περίπτωση παραβίασης της διάταξης αυτής, το αρμόδιο υπουργείο αλιείας επιφυλάσσεται του δικαιώματος να αναστείλει την άδεια του εμπλεκόμενου σκάφους μέχρι την τήρηση της διατύπωσης. Στην περίπτωση αυτή, ενημερώνεται σχετικά η αντιπροσωπεία της Ευρωπαϊκής Επιτροπής στη Δημοκρατία της Γουινέας.Ανάλογα με την περίπτωση, η μεικτή επιτροπή που προβλέπεται στο άρθρο 10 της συμφωνίας εξετάζει τη δυνατότητα εξοπλισμού των κοινοτικών αλιευτικών σκαφών με μέσα ηλεκτρονικής κοινοποίησης των δεδομένων σχετικά με τις αλιευτικές δραστηριότητες.3. Εκφόρτωση των αλιευμάτωνΟι μηχανότρατες που επιτρέπεται να αλιεύουν στην αλιευτική ζώνη της Δημοκρατίας της Γουινέας, υποχρεούνται να εκφορτώνουν δωρεάν, προκειμένου να συνεισφέρουν στον εφοδιασμό του τοπικού πληθυσμού με ψάρια που αλιεύονται στην αλιευτική ζώνη της Δημοκρατίας της Γουινέας, 200 χιλιόγραμμα ψαριών ανά ΚΟΧ ανά έτος.Οι εκφορτώσεις


text: μπορούν να πραγματοποιούνται μεμονωμένα ή συλλογικά με ένδειξη των σχετικών σκαφών. Ωστόσο, τα σκάφη που δεν προτίθενται να εκφορτώσουν 200 χιλιόγραμμα ιχθύων ανά ΚΟΧ ετησίως, υποχρεούνται να προβούν σε αντισταθμιστική πληρωμή 30 ευρώ ανά ΚΟΧ ετησίως κατά την στιγμή της πληρωμής της άδειας.4. Παρεμπίπτοντα αλιεύματαΤα σκάφη αλιείας ιχθύων δεν μπορούν να διατηρούν επ' αυτών περισσότερο από 9 % μαλακόστρακα και 9 % κεφαλόποδα, επί του συνόλου των αλιευμάτων που αλιεύονται στην αλιευτική ζώνη της Δημοκρατίας της Γουινέας.Τα σκάφη αλιείας κεφαλόποδων δεν μπορούν να διατηρούν επ' αυτών περισσότερο από 15 % μαλακόστρακα και 35 % ψάρια επί του συνόλου των αλιευμάτων που αλιεύονται στην αλιευτική ζώνη της Δημοκρατίας της Γουινέας.Τα σκάφη αλιείας γαρίδας δεν μπορούν να διατηρούν επ' αυτών περισσότερο από 30 % ψάρια και 20 % κεφαλόποδα επί του συνόλου των αλιευμάτων που αλιεύονται στην αλιευτική ζώνη της Δημοκρατίας της Γουινέας.5. ΝαυτολόγησηΟι εφοπλιστές που διαθέτουν άδειες αλιείας που προβλέπονται από τη συμφωνία συμβάλλουν στην πρακτική επαγγελματική κατάρτιση των υπηκόων της Δημοκρατίας της Γουινέας, βάσει των εξής όρων και εντός των εξής ορίων:5.1. Κάθε εφοπλιστής μηχανότρατας αναλαμβάνει να απασχολήσει:- δύο ναυτικούς της Γουινέας για κάθε σκάφος μέχρι 200 ΚΟΧ,- τρεις ναυτικούς της Γουινέας για κάθε σκάφος μεγαλύτερο από 200 ΚΟΧ και μέχρι 350 ΚΟΧ,- τέσσερις ναυτικούς της Γουινέας για κάθε σκάφος, του οποίου η χωρητικότητα είναι μεγαλύτερη από 350 ΚΟΧ.5.2. Για το στόλο των θυνναλιευτικών με γρίπο, είναι ναυτολογημένοι μονίμως επί του σκάφους έξι ναυτικοί της Γουινέας.5.3. Για το στόλο θυνναλιευτικών με καλάμια, ναυτολογούνται πέντε ναυτικοί της Γουινέας κατά τη διάρκεια της πραγματικής παρουσίας των σκαφών στα ύδατα της Γουινέας, χωρίς ωστόσο να μπορεί να υπάρξει υπέρβαση του αριθμού του ενός ναυτικού ανά σκάφος.5.4. Για τα παραγαδιάρικα επιφανείας, οι εφοπλιστές αναλαμβάνουν να απασχολήσουν δύο ναυτικούς της Γουινέας ανά σκάφος κατά τη διάρκεια της πραγματικής παρουσίας των σκαφών στα ύδατα της Γουινέας.5.5. Ο μισθός των εν λόγω ναυτικών της Γουινέας πρέπει να καθοριστεί πριν την έκδοση των αδειών, κατόπιν κοινής συμφωνίας μεταξύ των εφοπλιστών ή των αντιπροσώπων τους και του αρμόδιου υπουργείου αλιείας. Ο μισθός βαρύνει τους εφοπλιστές και πρέπει να περιλαμβάνει εισφορές κοινωνικής ασφάλισης του καθεστώτος στο οποίο υπάγεται ο ναυτικός (μεταξύ άλλων: ασφάλεια ζωής, ατυχήματος, ασθενείας).Σε περίπτωση μη ναυτολόγησης, οι εφοπλιστές των θυνναλιευτικών με γρίπο, των θυνναλιευτικών με καλάμια και των παραγαδιάρικων επιφανείας υποχρεούνται να καταβάλλουν στο αρμόδιο υπουργείο αλιείας κατ' αποκοπήν ποσό ίσο προς τους μισθούς των ναυτικών που δεν ναυτολογήθηκαν σύμφωνα με τις διατάξεις που εμφαίνονται στα στοιχεία 2, 3 και 4 ανωτέρω.Το ποσό αυτό θα χρησιμοποιηθεί για την κατάρτιση των ναυτικών-αλιέων της Γουινέας και θα καταβληθεί στον λογαριασμό που θα καθοριστεί από το αρμόδιο υπουργείο αλιείας.6. Παρατηρητές6.1. Σε κάθε μηχανότρατα επιβαίνει ένας παρατηρητής που ορίζεται από το αρμόδιο υπουργείο αλιείας.Η παρουσία επί του σκάφους του παρατηρητή δεν μπορεί κανονικά να υπερβεί τη διάρκεια δύο διαδοχικών αλιευτικών ταξιδίων.6.2. Κατόπιν αιτήσεως των αρχών της Δημοκρατίας της Γουινέας, τα θυνναλιευτικά με γρίπο και τα παραγαδιάρικα επιφανείας δέχονται την επιβίβαση παρατηρητή. Ο χρόνος παρουσίας του παρατηρητή επί των σκαφών καθορίζεται από τις αρχές της Δημοκρατίας της Γουινέας, χωρίς ωστόσο να υπερβαίνει,


text: γενικά, την χρονική περίοδο που είναι αναγκαία για την επιτέλεση των καθηκόντων του.6.3. Ο παρατηρητής απολαύει της μεταχείρισης αξιωματικού του πλοίου. Ο εν λόγω παρατηρητής:- παρατηρεί τις αλιευτικές δραστηριότητες των σκαφών,- ελέγχει το στίγμα των σκαφών που ασχολούνται με αλιευτικές δραστηριότητες,- προβαίνει σε ενέργειες βιολογικής δειγματοληψίας στο πλαίσιο επιστημονικών προγραμμάτων,- ελέγχει τα χρησιμοποιούμενα αλιευτικά εργαλεία,- επαληθεύει τα δεδομένα των αλιευμάτων που αλιεύονται στην ζώνη της Δημοκρατίας της Γουινέας και τα οποία καταχωρούνται στο ημερολόγιο του σκάφους,- κοινοποιεί σε εβδομαδιαία βάση μέσω ασυρμάτου τα δεδομένα αλιείας.Κατά τη διάρκεια της παραμονής του επί του σκάφους, ο παρατηρητής:- λαμβάνει τα κατάλληλα μέτρα προκειμένου οι συνθήκες επιβίβασής του καθώς και η παρουσία του επί του σκάφους να μην διακόπτουν ή να παρεμποδίζουν τις αλιευτικές δραστηριότητες,- σέβεται την ακεραιότητα των αγαθών και του εξοπλισμού που βρίσκονται επί του σκάφους καθώς και το απόρρητο όλων των εγγράφων που ανήκουν στο εν λόγω σκάφος,- συντάσσει έκθεση δραστηριοτήτων, η οποία διαβιβάζεται στις αρμόδιες αρχές της Δημοκρατίας της Γουινέας με κοινοποίηση στην Αντιπροσωπεία της Ευρωπαϊκής Ένωσης.Οι όροι επιβίβασής του καθορίζονται κατόπιν κοινής συμφωνίας μεταξύ του εφοπλιστή ή του αντιπροσώπου του και των αρχών της Δημοκρατίας της Γουινέας. Ο μισθός και οι εισφορές κοινωνικής ασφάλισης του παρατηρητή βαρύνουν το αρμόδιο υπουργείο αλιείας. Ο εφοπλιστής πραγματοποιεί στο εθνικό κέντρο εποπτείας και προστασίας της αλιείας, μέσω του αντιπροσώπου του, πληρωμή 15 ευρώ ανά ημέρα παραμονής για κάθε παρατηρητή επί κάθε θυνναλιευτικού σκάφους και 10 ευρώ ανά ημέρα παραμονής για κάθε παρατηρητή επί κάθε θυνναλιευτικού με γρίπο ή παραγαδιάρικου επιφανείας. Τα έξοδα επιβίβασης και αποβίβασης του παρατηρητή βαρύνουν τον εφοπλιστή εφόσον δεν είναι σε θέση να αναλάβει και να αποβιβάσει τον παρατηρητή σε λιμάνι της Δημοκρατίας της Γουινέας που συμφωνείται από κοινού με τις αρχές της εν λόγω χώρας.Σε περίπτωση απουσίας του παρατηρητή στον τόπο και κατά τον χρόνο που συμφωνήθηκε, και μετά από παρέλευση 12 ωρών, ο εφοπλιστής απαλλάσσεται αυτομάτως της υποχρέωσής του να επιβιβάσει τον εν λόγω παρατηρητή.7. Επιθεώρηση και έλεγχοςΚάθε κοινοτικό σκάφος, το οποίο αλιεύει στην αλιευτική ζώνη της Δημοκρατίας της Γουινέας, επιτρέπει και διευκολύνει την επιβίβαση και την εκτέλεση των καθηκόντων οποιουδήποτε υπαλλήλου της Δημοκρατίας της Γουινέας, ο οποίος είναι επιφορτισμένος με την επιθεώρηση και τον έλεγχο. Η παρουσία του εν λόγω υπαλλήλου επί του σκάφους δεν μπορεί να υπερβεί τον χρόνο που είναι αναγκαίος για την εκτέλεση των επαληθεύσεων των αλιευμάτων με δειγματοληπτικό έλεγχο, καθώς επίσης και για οποιαδήποτε άλλη επιθεώρηση σχετικά με τις δραστηριότητες αλιείας.8. Αλιευτικές ζώνεςΌλα τα σκάφη που αναφέρονται στο άρθρο 1 του πρωτοκόλλου, συμπεριλαμβανομένων των θυνναλιευτικών με καλάμια για τον εφοδιασμό τους με ζωντανό δόλωμα, επιτρέπεται να διεξάγουν τις αλιευτικές τους δραστηριότητες στα ύδατα που βρίσκονται πέραν των 10 ναυτικών μιλίων.9. Ελάχιστες επιτρεπόμενες διαστάσεις των ματιών των διχτύωνΟι ελάχιστες επιτρεπόμενες διαστάσεις των ματιών των διχτύων του σάκου της τράτας (τεντωμένο μάτι) ανέρχονται σε:α) 40 mm για τις γαρίδες·β) 60 mm για τα κεφαλόποδα·γ) 70 mm για τους ιχθείς·δ) 16 mm για την αλιεία του ζωντανού δολώματος με κυκλωτικό γρι-γρι.Οι διαστάσεις αυτές των ματιών των διχτυών εφαρμόζονται επίσης για τις τράτες που χρησιμοποιούνται για την


text: αλιεία με προώστη.10. Είσοδος και έξοδος από τη ζώνηΌλα τα κοινοτικά σκάφη που έχουν την πρόθεση να εισέλθουν ή να εξέλθουν από την Αποκλειστική Οικονομική Ζώνη της Δημοκρατίας της Γουινέας, πρέπει να προβούν στη σχετική ειδοποίηση 24 ώρες τουλάχιστον εκ των προτέρων στο σταθμό ασυρμάτου του Εθνικού Κέντρου Εποπτείας Αλιείας (CNSP). Τα εν λόγω σκάφη ανακοινώνουν την ημερομηνία και την ώρα καθώς επίσης και το στίγμα τους για κάθε είσοδο και έξοδο στην αλιευτική ζώνη της Δημοκρατίας της Γουινέας.Το χαρακτηριστικό κλήσεως καθώς επίσης και οι συχνότητες εργασίες του σταθμού ασυρμάτου ανακοινώνονται στους εφοπλιστές από το προαναφερθέν κέντρο κατά τον χρόνο χορήγησης της άδειας.Σε περίπτωση αδυναμίας χρήσης του ασυρμάτου αυτού, τα σκάφη μπορούν να χρησιμοποιήσουν άλλα εναλλακτικά μέσα επικοινωνίας, όπως είναι το φαξ [αριθ. φαξ του Εθνικού Κέντρου Εποπτείας Αλιείας: (CNSP) αριθ. (224) 46 39 22 ή αριθ. φαξ του αρμόδιου Υπουργείου Αλιείας: αριθ. (224) 41 43 10].11. Διαδικασία σε περίπτωση διενέργειας ναυτιλιακού ελέγχου11.1. Η Αντιπροσωπεία της Ευρωπαϊκής Επιτροπής στη Δημοκρατία της Γουινέας ενημερώνεται, εντός προθεσμίας 48 ωρών, για οποιαδήποτε διενέργεια ναυτιλιακού ελέγχου επί αλιευτικού σκάφους που φέρει τη σημαία κράτους μέλους της Κοινότητας και το οποίο ασκεί δραστηριότητα στο πλαίσιο της συμφωνίας που συνάφθηκε μεταξύ της Κοινότητας και τρίτης χώρας, η οποία πραγματοποιήθηκε στην αλιευτική ζώνη της Δημοκρατίας της Γουινέας, και παραλαμβάνει ταυτόχρονα περιληπτική έκθεση των περιστάσεων και των λόγων που οδήγησαν στον εν λόγω έλεγχο.11.2. Όσον αφορά τα σκάφη που επιτρέπεται να αλιεύουν στα ύδατα της Γουινέας, πριν την εξέταση λήψης ενδεχόμενων μέτρων έναντι του πλοιάρχου ή του πληρώματος του σκάφους, ή οποιουδήποτε μέτρου έναντι του φορτίου ή του εξοπλισμού του σκάφους, εκτός των περιπτώσεων που τα μέτρα αυτά έχουν ως σκοπό τη διατήρηση των αποδείξεων σχετικά με την υποτιθέμενη παράβαση, πραγματοποιείται συνάντηση συνδιαλλαγής εντός προθεσμίας 48 ωρών μετά τη λήψη των προαναφερθεισών πληροφοριών, μεταξύ της Αντιπροσωπείας της Ευρωπαϊκής Επιτροπής, του αρμόδιου υπουργείου αλιείας και των αρχών ελέγχου, με την ενδεχόμενη συμμετοχή αντιπροσώπου του ενδιαφερομένου κράτους μέλους.Κατά τη διάρκεια της συνάντησης αυτής, τα μέρη ανταλλάσσουν όλα τα απαραίτητα έγγραφα ή πληροφορίες, ιδίως τα αποδεικτικά στοιχεία αυτόματης καταγραφής του στίγματος του σκάφους κατά τη διάρκεια του σχετικού αλιευτικού ταξιδίου μέχρι τη στιγμή του ελέγχου, τα οποία μπορούν να βοηθήσουν στη διασάφηση των περιστάσεων των διαπιστωθέντων γεγονότων.Ο εφοπλιστής ή ο αντιπρόσωπός του πληροφορείται σχετικά με το αποτέλεσμα της συνάντησης αυτής καθώς επίσης και σχετικά με όλα τα μέτρα που απορρέουν από τον έλεγχο αυτό.11.3. Πριν από οποιαδήποτε δικαστική ενέργεια, επιζητείται ο διακανονισμός της υποτιθέμενης παράβασης με συναλλακτική διαδικασία. Η διαδικασία αυτή περατώνεται το αργότερο εντός τριών εργάσιμων ημερών μετά τη διενέργεια του ναυτιλιακού ελέγχου.11.4. Στην περίπτωση κατά την οποία η υπόθεση δεν κατέστη δυνατόν να διακανονιστεί με συναλλακτική διαδικασία και εφόσον ασκηθεί δίωξη ενώπιον αρμόδιας δικαστικής αρχής, ορίζεται τραπεζική εγγύηση που βαρύνει τον εφοπλιστή από την αρμόδια αρχή εντός προθεσμίας 48 ωρών μετά την περάτωση της συναλλακτικής διαδικασίας και εν αναμονή της δικαστικής απόφασης. Το ποσό της εγγύησης αυτής δεν μπορεί να είναι ανώτερο από το ανώτατο ποσό του προστίμου που προβλέπεται από την εθνική νομοθεσία για τη σχετική υποτιθέμενη παράβαση.


text: Η τραπεζική εγγύηση αποδεσμεύεται από την αρμόδια αρχή υπέρ του εφοπλιστή αμέσως μετά τη λήξη της υποθέσεως χωρίς καταδικαστική απόφαση του πλοιάρχου του σχετικού σκάφους.11.5. Το σκάφος και το πλήρωμα του αποδεσμεύονται:- είτε αμέσως μετά το πέρας της συνάντησης συνδιαλλαγής, εφόσον το επιτρέπουν οι σχετικές διαπιστώσεις,- είτε αμέσως μετά την εκπλήρωση των υποχρεώσεων που απορρέουν από τη συναλλακτική διαδικασία,- είτε αμέσως μετά την κατάθεση τραπεζικής εγγύησης από τον εφοπλιστή (δικαστική διαδικασία).Προσάρτημα 1>PIC FILE= "L_2000250EL.003902.EPS">>PIC FILE= "L_2000250EL.004001.EPS">>PIC FILE= "L_2000250EL.004101.EPS">>PIC FILE= "L_2000250EL.004201.EPS">>PIC FILE= "L_2000250EL.004301.EPS">Προσάρτημα 2>PIC FILE= "L_2000250EL.004402.EPS">Προσάρτημα 3>PIC FILE= "L_2000250EL.004502.EPS">


text:
 27.3.2014
 EL
 Επίσημη Εφημερίδα της Ευρωπαϊκής Ένωσης
 L 92/24
 ΑΠΌΦΑΣΗ ΤΗΣ ΜΕΙΚΤΉΣ ΕΠΙΤΡΟΠΉΣ ΤΟΥ ΕΟΧ
 αριθ. 198/2013
 της 8ης Νοεμβρίου 2013
 για την τροποποίηση του παραρτήματος II (Τεχνικοί κανόνες, πρότυπα, δοκιμές και πιστοποίηση) της συμφωνίας για τον ΕΟΧ
 Η ΜΕΙΚΤΗ ΕΠΙΤΡΟΠΗ ΤΟΥ ΕΟΧ,
 Έχοντας υπόψη τη συμφωνία για τον Ευρωπαϊκό Οικονομικό Χώρο (εφεξής «συμφωνία για τον ΕΟΧ»), και ιδίως το άρθρο 98,
 Εκτιμώντας τα ακόλουθα:
 (1)
 O κανονισμός (ΕΕ) αριθ. 164/2012 της Επιτροπής, της 24ης Φεβρουαρίου 2012, για την τροποποίηση του παραρτήματος III του κανονισμού (ΕΚ) αριθ. 110/2008 του Ευρωπαϊκού Κοινοβουλίου και του Συμβουλίου σχετικά με τον ορισμό, την περιγραφή, την παρουσίαση, την επισήμανση και την προστασία των γεωγραφικών ενδείξεων των αλκοολούχων ποτών (1), πρέπει να ενσωματωθεί στη συμφωνία για τον ΕΟΧ.
 (2)
 Η παρούσα απόφαση αφορά νομοθεσία σχετικά με αλκοολούχα ποτά. Η εν λόγω νομοθεσία δεν εφαρμόζεται στο Λιχτενστάιν στον βαθμό που η εφαρμογή της συμφωνίας μεταξύ της Ευρωπαϊκής Κοινότητας και της Ελβετικής Συνομοσπονδίας σχετικά με το εμπόριο γεωργικών προϊόντων επεκτείνεται στο Λιχτενστάιν, όπως διευκρινίζεται στην εισαγωγή του κεφαλαίου XXVII του παραρτήματος II της συμφωνίας για τον ΕΟΧ. Ως εκ τούτου, η παρούσα απόφαση δεν εφαρμόζεται στο Λιχτενστάιν.
 (3)
 Το παράρτημα II της συμφωνίας για τον ΕΟΧ θα πρέπει επομένως να τροποποιηθεί αναλόγως,
 ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
 Άρθρο 1
 Στο σημείο 9 [κανονισμός (ΕΚ) αριθ. 110/2008 του Ευρωπαϊκού Κοινοβουλίου και του Συμβουλίου] του κεφαλαίου XXVII του παραρτήματος II της συμφωνίας για τον ΕΟΧ προστίθεται η ακόλουθη περίπτωση:
 «—
 32012 R 0164: Κανονισμός (ΕΕ) αριθ. 164/2012 της Επιτροπής της 24ης Φεβρουαρίου 2012 (ΕΕ L 53 της 25.2.2012, σ. 1).».
 Άρθρο 2
 Τα κείμενα του κανονισμού (ΕΕ) αριθ. 164/2012 στην ισλανδική και τη νορβηγική γλώσσα, τα οποία δημοσιεύονται στο συμπλήρωμα ΕΟΧ της Επίσημης Εφημερίδας της Ευρωπαϊκής Ένωσης, είναι αυθεντικά.
 Άρθρο 3
 Η παρούσα απόφαση αρχίζει να ισχύει στις 9 Νοεμβρίου 2013, υπό την προϋπόθεση ότι έχουν πραγματοποιηθεί όλες οι κοινοποιήσεις που προβλέπονται στο άρθρο 103 παράγραφος 1 της συμφωνίας για τον ΕΟΧ (2).
 Άρθρο 4
 Η παρούσα απόφαση δημοσιεύεται στο τμήμα ΕΟΧ και στο συμπλήρωμα ΕΟΧ της Επίσημης Εφημερίδας της Ευρωπαϊκής Ένωσης.
 Βρυξέλλες, 8 Νοεμβρίου 2013.
 Για τη Μεικτή Επιτροπή του ΕΟΧ
 Ο Πρόεδρος
 Thórir IBSEN
 (1) ΕΕ L 53 της 25.2.2012, σ. 1.
 (2) Δεν έχουν αναφερθεί συνταγματικές απαιτήσεις.


text:
 3.7.2012
 EL
 Επίσημη Εφημερίδα της Ευρωπαϊκής Ένωσης
 L 173/25
 ΑΠΌΦΑΣΗ αριθ. 42/2012 ΤΗΣ ΜΕΙΚΤΉΣ ΕΠΙΤΡΟΠΉΣ ΠΟΥ ΣΥΓΚΡΟΤΉΘΗΚΕ ΣΤΟ ΠΛΑΊΣΙΟ ΤΗΣ ΣΥΜΦΩΝΊΑΣ ΑΜΟΙΒΑΊΑΣ ΑΝΑΓΝΏΡΙΣΗΣ ΜΕΤΑΞΫ ΤΗΣ ΕΥΡΩΠΑΪΚΉΣ ΚΟΙΝΌΤΗΤΑΣ ΚΑΙ ΤΩΝ ΗΝΩΜΈΝΩΝ ΠΟΛΙΤΕΙΏΝ ΤΗΣ ΑΜΕΡΙΚΉΣ
 της 20ής Ιουνίου 2012
 όσον αφορά την καταχώριση φορέων διαπίστωσης της συμμόρφωσης στο πλαίσιο του τομεακού παραρτήματος για την ηλεκτρομαγνητική συμβατότητα
 (2012/351/ΕΕ)
 Η ΜΕΙΚΤΗ ΕΠΙΤΡΟΠΗ,
 Έχοντας υπόψη τη συμφωνία για αμοιβαία αναγνώριση μεταξύ της Ευρωπαϊκής Κοινότητας και των Ηνωμένων Πολιτειών της Αμερικής, και ιδίως τα άρθρα 7 και 14·
 Εκτιμώντας ότι η Μεικτή Επιτροπή πρόκειται να λάβει απόφαση για να καταχωρίσει έναν ή περισσότερους φορείς διαπίστωσης της συμμόρφωσης σε ένα τομεακό παράρτημα·
 ΑΠΟΦΑΣΙΖΕΙ:
 1.
 Ο φορέας διαπίστωσης της συμμόρφωσης που περιλαμβάνεται στο προσάρτημα Α προστίθεται στον κατάλογο φορέων διαπίστωσης της συμμόρφωσης στη στήλη «πρόσβαση της ΕΚ στην αγορά των ΗΠΑ» στο τμήμα V του τομεακού παραρτήματος για την ηλεκτρομαγνητική συμβατότητα.
 2.
 Το συγκεκριμένο πεδίο του καταλόγου του φορέα διαπίστωσης της συμμόρφωσης που αναφέρεται στο προσάρτημα Α, ως προς τα προϊόντα και τις διαδικασίες διαπίστωσης της συμμόρφωσης, έχει συμφωνηθεί από τα μέρη και θα ενημερώνεται από αυτά.
 Η παρούσα απόφαση, που εκδίδεται εις διπλούν, υπογράφεται από αντιπροσώπους της μεικτής επιτροπής που εξουσιοδοτούνται να ενεργούν εξ ονόματος των μερών όσον αφορά την τροποποίηση της συμφωνίας. H παρούσα απόφαση αρχίζει να ισχύει την ημερομηνία κατά την οποία θα τεθεί η τελευταία υπογραφή.
 Εξ ονόματος των Ηνωμένων Πολιτειών της Αμερικής
 James SANFORD
 Υπεγράφη στην Ουάσινγκτον, στις 12 Ιουνίου 2012
 Εξ ονόματος της Ευρωπαϊκής Ένωσης
 Fernando PERREAU DE PINNINCK
 Υπεγράφη στις Βρυξέλλες, στις 20 Ιουνίου 2012
 Προσάρτημα Α
 Φορέας διαπίστωσης της συμμόρφωσης της ΕΚ που προστίθεται στον κατάλογο φορέων διαπίστωσης της συμμόρφωσης στη στήλη «πρόσβαση της ΕΚ στην αγορά των ΗΠΑ» στο τμήμα V του τομεακού παραρτήματος για την ηλεκτρομαγνητική συμβατότητα
 DELTA Dansk Elektronik, Lys & Akustik
 Venlighedsvej 4
 2970 Hørsholm
 Denmark


text:
 4.8.2016
 EL
 Επίσημη Εφημερίδα της Ευρωπαϊκής Ένωσης
 L 211/57
 ΑΠΌΦΑΣΗ ΤΗΣ ΜΕΙΚΤΉΣ ΕΠΙΤΡΟΠΉΣ ΤΟΥ ΕΟΧ
 αριθ. 103/2015
 της 30ής Απριλίου 2015
 για την τροποποίηση του παραρτήματος X (Υπηρεσίες εν γένει) της συμφωνίας για τον ΕΟΧ [2016/1286]
 Η ΜΕΙΚΤΗ ΕΠΙΤΡΟΠΗ ΤΟΥ ΕΟΧ,
 Έχοντας υπόψη τη συμφωνία για τον Ευρωπαϊκό Οικονομικό Χώρο («η συμφωνία για τον ΕΟΧ»), και ιδίως το άρθρο 98,
 Εκτιμώντας τα ακόλουθα:
 (1)
 Η εκτελεστική απόφαση 2014/89/ΕΕ της Επιτροπής, της 14ης Φεβρουαρίου 2014, σχετικά με πιλοτικό έργο για την εφαρμογή των υποχρεώσεων διοικητικής συνεργασίας που καθορίζονται στην οδηγία 2007/59/ΕΚ του Ευρωπαϊκού Κοινοβουλίου και του Συμβουλίου, μέσω του συστήματος πληροφόρησης για την εσωτερική αγορά (1), πρέπει να ενσωματωθεί στη συμφωνία για τον ΕΟΧ.
 (2)
 Το παράρτημα X της συμφωνίας για τον ΕΟΧ θα πρέπει επομένως να τροποποιηθεί αναλόγως,
 ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
 Άρθρο 1
 Μετά το σημείο 3 [κανονισμός (ΕΕ) αριθ. 1024/2012 του Ευρωπαϊκού Κοινοβουλίου και του Συμβουλίου] του παραρτήματος X της συμφωνίας για τον ΕΟΧ, παρεμβάλλεται το ακόλουθο σημείο:
 «3α.
 32014 D 0089: Εκτελεστική απόφαση 2014/89/ΕΕ της Επιτροπής, της 14ης Φεβρουαρίου 2014, σχετικά με πιλοτικό έργο για την εφαρμογή των υποχρεώσεων διοικητικής συνεργασίας που καθορίζονται στην οδηγία 2007/59/ΕΚ του Ευρωπαϊκού Κοινοβουλίου και του Συμβουλίου, μέσω του συστήματος πληροφόρησης για την εσωτερική αγορά (ΕΕ L 45 της 15.2.2014, σ. 36).».
 Άρθρο 2
 Τα κείμενα της εκτελεστικής απόφασης 2014/89/ΕΕ στην ισλανδική και τη νορβηγική γλώσσα, τα οποία δημοσιεύονται στο συμπλήρωμα ΕΟΧ της Επίσημης Εφημερίδας της Ευρωπαϊκής Ένωσης, είναι αυθεντικά.
 Άρθρο 3
 Η παρούσα απόφαση αρχίζει να ισχύει την 1η Μαΐου 2015, υπό την προϋπόθεση ότι έχουν πραγματοποιηθεί όλες οι κοινοποιήσεις που προβλέπονται στο άρθρο 103 παράγραφος 1 της συμφωνίας για τον ΕΟΧ (*), ή την ημερομηνία έναρξης ισχύος της απόφασης της Μεικτής Επιτροπής του ΕΟΧ αριθ. 102/2015, της 30ής Απριλίου 2015 (2), ανάλογα με το ποια ημερομηνία είναι μεταγενέστερη.
 Άρθρο 4
 Η παρούσα απόφαση δημοσιεύεται στο τμήμα για τον ΕΟΧ και στο συμπλήρωμα για τον ΕΟΧ της Επίσημης Εφημερίδας της Ευρωπαϊκής Ένωσης.
 Βρυξέλλες, 30 Απριλίου 2015.
 Για τη Μεικτή Επιτροπή του ΕΟΧ
 Ο Πρόεδρος
 Gianluca GRIPPA
 (1) ΕΕ L 45 της 15.2.2014, σ. 36.
 (*) Δεν έχουν αναφερθεί συνταγματικές απαιτήσεις.
 (2) Βλέπε σελίδα 55 της παρούσας Επίσημης Εφημερίδας.


text:
 Avis juridique important
 |
 22001D0216(01)
 2001/127/ΕΚ: Απόφαση αριθ. 1/2001 της Μεικτής Επιτροπής ΕΚ-Νήσων Φερόε, της 31ης Ιανουαρίου 2001, για τη θέσπιση διατάξεων εφαρμογής του κτηνιατρικού πρωτοκόλλου που συμπληρώνει την συμφωνία μεταξύ της Ευρωπαϊκής Κοινότητας, αφενός, και της κυβέρνησης της Δανίας και της τοπικής κυβέρνησης των Νήσων Φερόε, αφετέρου
 Επίσημη Εφημερίδα αριθ. L 046 της 16/02/2001 σ. 0024 - 0029
 Απόφαση αριθ. 1/2001 της Μεικτής Επιτροπής ΕΚ-Νήσων Φερόετης 31ης Ιανουαρίου 2001για τη θέσπιση διατάξεων εφαρμογής του κτηνιατρικού πρωτοκόλλου που συμπληρώνει την συμφωνία μεταξύ της Ευρωπαϊκής Κοινότητας, αφενός, και της κυβέρνησης της Δανίας και της τοπικής κυβέρνησης των Νήσων Φερόε, αφετέρου(2001/127/ΕΚ)Η ΜΕΙΚΤΗ ΕΠΙΤΡΟΠΗ ΕΚ-ΝΗΣΟΙ ΦΕΡΟΕ,Έχοντας υπόψη:τη συμφωνία με τη μορφή ανταλλαγής επιστολών μεταξύ της Ευρωπαϊκής Κοινότητας, αφενός, και της κυβέρνησης της Δανίας και της τοπικής κυβέρνησης των Νήσων Φερόε, αφετέρου(1),το κτηνιατρικό πρωτόκολλο που συμπληρώνει τη συμφωνία μεταξύ της Ευρωπαϊκής Κοινότητας, αφενός, και της κυβέρνησης της Δανίας και της τοπικής κυβέρνησης των Νήσων Φερόε, αφετέρου, και ιδίως το άρθρο 2,την πρόταση της Επιτροπής,Εκτιμώντας τα ακόλουθα:(1) Τα μέρη του συμπληρωματικού πρωτοκόλλου επιθυμούν να διατηρήσουν τις παραδοσιακές εμπορικές ροές ζώων και ζωικών προϊόντων, κυρίως όσον αφορά τα προϊόντα της αλιείας, μεταξύ των Νήσων Φερόε και της Ευρωπαϊκής Κοινότητας.(2) Οι συναλλαγές αυτές θα πρέπει, επομένως, να πραγματοποιούνται με τήρηση των κοινοτικών κτηνιατρικών κανόνων.(3) Κατά τη διάρκεια της συνεδρίασης που έλαβε χώρα στις Νήσους Φερόε από 14 έως 16 Μαρτίου 2000, η κτηνιατρική υποομάδα συνέστησε κατάρτιση ενός καταλόγου της εφαρμοστέας στις Νήσους Φερόε κοινοτικής νομοθεσίας, ως θέμα προτεραιότητας, το αργότερο μέχρι την 1η Φεβρουαρίου 2001.(4) Οι Νήσοι Φερόε αναλαμβάνουν να δέχονται ζώα και ζωικά προϊόντα από την Κοινότητα, σύμφωνα με τους κανόνες που διέπουν το ενδοκοινοτικό εμπόριο, να εφαρμόζουν τους κοινοτικούς κανόνες για την εισαγωγή ζώων και ζωικών προϊόντων από τρίτες χώρες και να αποστέλλουν προς την Ευρωπαϊκή Κοινότητα μόνο ζώα και ζωικά προϊόντα τα οποία πληρούν τους κοινοτικούς κανόνες,ΑΠΟΦΑΣΙΖΕΙ:ΚΕΦΑΛΑΙΟ ΙΓενικές διατάξειςΆρθρο 11. Οι Νήσοι Φερόε αποδέχονται ζώντα ζώα και ζωικά προϊόντα που προέρχονται από την Ευρωπαϊκή Κοινότητα, υπό τους όρους οι οποίοι ισχύουν για τις ενδοκοινοτικές συναλλαγές.2. Οι Νήσοι Φερόε αναλαμβάνουν να εφαρμόζουν κατά τις εισαγωγές ζώντων ζώων και ζωικών προϊόντων από τρίτες χώρες τους αντίστοιχους κοινοτικούς κανόνες.3. Οι Νήσοι Φερόε αναλαμβάνουν να αποστέλλουν στην Κοινότητα μόνο ζώντα ζώα και ζωικά προϊόντα που πληρούν τους όρους της παρούσας απόφασης.Άρθρο 2Συναλλαγές μεταξύ των Νήσων Φερόε και της Ευρωπαϊκής Κοινότητας1. Οι εξαγωγές από την Κοινότητα προς τις Νήσους Φερόε υπόκεινται στους κανόνες που έχουν θεσπιστεί με τις οδηγίες του Συμβουλίου 90/425/ΕΟΚ(2) και 89/662/ΕΟΚ(3), όπως τροποποιήθηκαν τελευταία, καθώς επίσης και στους κανόνες εφαρμογής τους που έχουν θεσπιστεί με τις αντίστοιχες αποφάσεις της Επιτροπής.2. Οι εξαγωγές από τις Νήσους Φερόε προς την Κοινότητα ζώντων ζώων και ζωικών προϊόντων που καλύπτονται από την παρούσα απόφαση, υπόκεινται στους κανόνες που έχουν θεσπιστεί με τις οδηγίες 90/425/ΕΟΚ και 89/662/ΕΟΚ, όπως τροποποιήθηκαν τελευταία, καθώς επίσης στους κανόνες εφαρμογής τους που έχουν θεσπιστεί με τις αντίστοιχες αποφάσεις της Επιτροπής.3. Οι Νήσοι Φερόε θα αποδέχονται μελλοντικά -με την επιφύλαξη της δυνατότητας προσφυγής στο άρθρο 10 παράγραφος 1 της οδηγίας 90/425/ΕΟΚ και στο άρθρο 9 παράγραφος


text: 1 της οδηγίας 89/662/ΕΟΚ- τα μέτρα διασφάλισης που λαμβάνονται από την Κοινότητα. Οι πρακτικές ρυθμίσεις σχετικά με την ανταλλαγή πληροφόρησης καθορίζονται από δημόσιους λειτουργούς της Επιτροπής και των Νήσων Φερόε.Άρθρο 3Έλεγχοι ζώντων ζώων που προέρχονται από τρίτες χώρες1. Οι έλεγχοι ζώντων ζώων που προέρχονται από τρίτες χώρες και προορίζονται για τις Νήσους Φερόε, διενεργούνται σε συνοριακούς σταθμούς ελέγχου, από τις κτηνιατρικές υπηρεσίες των κρατών μελών, εν ονόματι και για λογαριασμό των αρχών των Νήσων Φερόε.2. Θα χρησιμοποιείται το δίκτυο πληροφορικής για τη σύνδεση των κτηνιατρικών αρχών (σύστημα ΑΝΙΜΟ), κατά περίπτωση.3. Όλες οι εισαγωγές ζώντων ζώων στις Νήσους Φερόε, συνοδεύονται από ένα έγγραφο διέλευσης συνόρων. Οι κτηνιατρικοί έλεγχοι διενεργούνται προτού αρχίσουν οι τελωνειακές διατυπώσεις διαμετακόμισης. Μετά από τη διενέργεια των ελέγχων των ζώντων ζώων, πρέπει να καταβάλλεται η υγειονομική εισφορά που προβλέπεται στο παράρτημα Γ κεφάλαιο 2 της οδηγίας 85/73/ΕΟΚ(4).Άρθρο 4Έλεγχοι ζωικών προϊόντων που προέρχονται από τρίτες χώρες1. Οι Νήσοι Φερόε αναλαμβάνουν να εφαρμόζουν τους όρους που έχουν θεσπιστεί με την οδηγία 97/78/ΕΚ(5), όπως τροποποιήθηκε τελευταία, καθώς και τους κανόνες εφαρμογής της που περιλαμβάνονται στις αντίστοιχες αποφάσεις της Επιτροπής.2. Οι αρχές των Νήσων Φερόε αναλαμβάνουν να δημιουργήσουν, στο Tórshavn, έναν συνοριακό σταθμό ελέγχου για τα ζωικά προϊόντα. Οι αρχές των Νήσων Φερόε θα υποβάλουν προς έγκριση, στο γραφείο τροφίμων και κτηνιατρικών θεμάτων, το σχετικό προσχέδιο. Θα πληροφορήσουν την Επιτροπή σχετικά με την ημερομηνία κατά την οποία ο συνοριακός σταθμός ελέγχου θα αρχίσει να λειτουργεί. Η τελική έγκριση του συνοριακού σταθμού ελέγχου θα πραγματοποιηθεί από την κτηνιατρική υποομάδα το αργότερο δύο έτη μετά από την ως άνω ημερομηνία.Άρθρο 5Χρηματοδότηση των ελέγχωνΟι Νήσοι Φερόε αναλαμβάνουν να εφαρμόζουν τους όρους που προβλέπονται στην οδηγία 85/73/ΕΟΚ, όπως τροποποιήθηκε τελευταία, για τους ακόλουθους τομείς:- στο παράρτημα Α κεφάλαιο III, για τα προϊόντα αλιείας τα οποία καλύπτονται από την οδηγία 91/493/ΕΟΚ(6),- στο παράρτημα Β, για την εξασφάλιση της διενέργειας των ελέγχων των ζώων υδατοκαλλιέργειας οι οποίοι προβλέπονται στην οδηγία 96/23/ΕΚ(7),- στο παράρτημα Γ κεφάλαιο Ι, για την κάλυψη των ελέγχων των ζώων υδατοκαλλιέργειας και των ζωικών προϊόντων που καλύπτονται από την οδηγία 90/425/ΕΟΚ,- στο παράρτημα Α κεφάλαιο ΙΙ, για τα ζωικά προϊόντα που προέρχονται από τρίτες χώρες.Άρθρο 6Αμοιβαία συνδρομήΟι Νήσοι Φερόε αναλαμβάνουν να εφαρμόζουν τους όρους που προβλέπονται στην οδηγία 89/608/ΕΟΚ(8).Άρθρο 7Συστήματα πληροφόρησης1. Οι Νήσοι Φερόε συμμετέχουν στο δίκτυο πληροφορικής το οποίο συνδέει τις κτηνιατρικές αρχές (σύστημα ΑΝΙΜΟ). Οι πρακτικές ρυθμίσεις για την συμμετοχή των Νήσων Φερόε θα αποφασιστούν από κοινού μεταξύ των δημοσίων λειτουργών της Επιτροπής και των Νήσων Φερόε.2. Η Επιτροπή θα πληροφορεί τις αρχές των Νήσων Φερόε σχετικά με την εξέλιξη και την εφαρμογή του συστήματος εναρμόνισης των εισαγωγών και απόρριψης παρτίδων (σύστημα SHIFT).Άρθρο 8Οι κανόνες του παρόντος κεφαλαίου εφαρμόζονται με την επιφύλαξη των ειδικών κανόνων του κεφαλαίου ΙΙ.ΚΕΦΑΛΑΙΟ ΙΙΕιδικές διατάξειςΆρθρο 9Συναλλαγές προϊόντων της αλιείας1. Οι Νήσοι Φερόε αναλαμβάνουν να εφαρμόζουν τους όρους που προβλέπονται στις οδηγίες 91/493/ΕΟΚ και 92/48/ΕΟΚ(9), όπως τροποποιήθηκαν τελευταία, καθώς επίσης και τους κανόνες εφαρμογής τους που καθορίζονται στις αντίστοιχες αποφάσεις της Επιτροπής.Στις Νήσους Φερόε εφαρμόζονται οι διατάξεις επιθεώρησης που προβλέπονται στο άρθρο 8 της οδηγίας 91/493/ΕΟΚ.2. Όσον αφορά το


text: σήμα ταυτοποίησης που προβλέπεται στο κεφάλαιο VII πρώτο εδάφιο του παραρτήματος της οδηγίας 91/493/ΕΟΚ, οι Νήσοι Φερόε θα χρησιμοποιήσουν το σήμα "FO".Για την κοινοποίηση των καταλόγων επιχειρήσεων και των συναφών τροποποιήσεων, οι Νήσοι Φερόε θα εφαρμόζουν το άρθρο 7 παράγραφος 3 της οδηγίας 91/493/ΕΟΚ. Οι πρακτικές ρυθμίσεις για την ανταλλαγή πληροφοριών θα αποφασιστούν από δημόσιους λειτουργούς της Επιτροπής και των Νήσων Φερόε.3. Οι Νήσοι Φερόε συμφωνούν να εφαρμόζουν στο μέλλον, για τις εισαγωγές από τρίτες χώρες, τους όρους που περιλαμβάνονται στη νομοθεσία της Ευρωπαϊκής Κοινότητας για τις εισαγωγές από τρίτες χώρες.Οι πρακτικές ρυθμίσεις για την κοινοποίηση των καταλόγων επιχειρήσεων και των συναφών τροποποιήσεων, θα αποφασιστούν από δημόσιους λειτουργούς της Επιτροπής και των Νήσων Φερόε.Άρθρο 10Συναλλαγές ζώντων δίθυρων μαλακίων1. Οι Νήσοι Φερόε αναλαμβάνουν να εφαρμόζουν τους όρους που προβλέπονται στην οδηγία 91/492/ΕΟΚ(10), όπως τροποποιήθηκε τελευταία, καθώς επίσης και τους κανόνες εφαρμογής της που προβλέπονται στις αντίστοιχες αποφάσεις της Επιτροπής.Οι όροι επιθεώρησης που προβλέπονται στο άρθρο 6 της οδηγίας 91/492/ΕΟΚ εφαρμόζονται στις Νήσους Φερόε.2. Για την κοινοποίηση των καταλόγων επιχειρήσεων και των συναφών τροποποιήσεων, οι Νήσοι Φερόες θα εφαρμόζουν το άρθρο 5 παράγραφος 1 στοιχείο α και παράγραφος 2 στοιχείο α) της οδηγίας 91/492/ΕΟΚ. Οι πρακτικές ρυθμίσεις για την ανταλλαγή πληροφόρησης θα αποφασιστούν από δημόσιους λειτουργούς της Επιτροπής και των Νήσων Φερόε.3. Οι Νήσοι Φερόε συμφωνούν να εφαρμόζουν στο μέλλον, για τις εισαγωγές από τρίτες χώρες, τους όρους που περιλαμβάνονται στη νομοθεσία της Ευρωπαϊκής Κοινότητας για τις εισαγωγές από τρίτες χώρες.Οι πρακτικές ρυθμίσεις σχετικά την κοινοποίηση του καταλόγου των επιχειρήσεων κατά την έννοια της οδηγίας 91/492/ΕΟΚ και των συναφών τροποποιήσεων αυτού του καταλόγου, θα αποφασιστούν από δημόσιους λειτουργούς της Επιτροπής και των Νήσων Φερόε.Άρθρο 11Συναλλαγές προϊόντων υδατοκαλλιέργειας1. Μέτρα ελέγχουΟι Νήσοι Φερόε αναλαμβάνουν να εφαρμόσουν τα μέτρα που προβλέπονται στην οδηγία 93/53/EK(11), όπως τροποποιήθηκε τελευταία, καθώς επίσης και τους κανόνες εφαρμογής της που προβλέπονται στις αντίστοιχες αποφάσεις της Επιτροπής.Οι Νήσοι Φερόε θα ορίσουν ένα εθνικό εργαστήριο αναφοράς. Εν τω μεταξύ, αναλαμβάνουν την υποχρέωση να έλθουν σε συμφωνία με ένα εθνικό εργαστήριο αναφοράς όπως προβλέπεται στο άρθρο 12 παράγραφος 4 της οδηγίας 93/53/ΕΚ. Οι Νήσοι Φερόε θα επιβεβαιώσουν στην Επιτροπή, το ταχύτερο δυνατόν, την σύναψη αυτής της συμφωνίας.Οι Νήσοι Φερόε θα υποβάλουν, προς έγκριση, στην κτηνιατρική υποεπιτροπή τα σχέδια εκτάκτων μέτρων σύμφωνα με το άρθρο 15 της οδηγίας 93/53/ΕΚ. Οι μεταγενέστερες σχετικές τροποποιήσεις θα εγκριθούν από την Επιτροπή μετά από κοινοποίηση προς τα κράτη μέλη στο πλαίσιο της μόνιμης κτηνιατρικής επιτροπής.Οι όροι επιθεώρησης που προβλέπονται στο άρθρο 16 της οδηγίας 93/53ΕΚ θα εφαρμόζονται στις Νήσους Φερόε.2. Γνωστοποίηση ζωονόσωνΌσον αφορά τις ιχθυονόσους (επί τους παρόντος: τη λοιμώδη αναιμία των σαλμονιδών, ΛΑΣ, και τη λοιμώδη αιμοποιητική νέκρωση, ΛΑΝ), οι Νήσοι Φερόε θα εφαρμόσουν την οδηγία 82/894/ΕΟΚ(12). Οι ρυθμίσεις σχετικά με τη συμμετοχή των Νήσων Φερόε στο σύστημα πληροφορικής για τις ζωονόσους (ADNS) θα αποφασιστούν μεταξύ των δημοσίων λειτουργών της Επιτροπής και των Νήσων Φερόε.3. Οι συναλλαγές και η θέση σε εμπορία ζώων και προϊόντων υδατοκαλλιέργειαςΟι Νήσοι Φερόε αναλαμβάνουν να εφαρμόζουν τα μέτρα που προβλέπονται στην οδηγία 91/67/ΕΟΚ(13), όπως τροποποιήθηκε τελευταία, καθώς επίσης και τους κανόνες εφαρμογής


text: της στις αντίστοιχες αποφάσεις της Επιτροπής.Όσον αφορά τη χορήγηση του καθεστώς το οποίο προβλέπεται στην οδηγία 91/67/ΕΟΚ, ισχύει η ακόλουθη διαδικασία:- υποβολή, εκ μέρους των Νήσων Φερόε στην κτηνιατρική υποομάδα, αίτησης συνοδευόμενης από όλα τα απαραίτητα δικαιολογητικά στοιχεία,- έγκριση εκ μέρους της κτηνιατρικής υποομάδας,- μεταγενέστερες τροποποιήσεις εκ μέρους της Επιτροπής, μετά από γνωστοποίηση προς τα κράτη μέλη στο πλαίσιο της μόνιμης κτηνιατρικής επιτροπής.Η εξέταση ενδεχόμενης αίτησης εκ μέρους των Νήσων Φερόε σχετικά με το καθεστώς τους όσον αφορά τη λοιμώδη αναιμία των σαλμονιδών, την ιογενή αιμορραγική σηψαιμία και τη λοιμώδη αιμοποιητική νέκρωση, θα πραγματοποιηθεί επί τη βάσει κριτηρίων ίδιων εκείνα που ισχύουν και για τις παρόμοιες αιτήσεις που έχουν υποβληθεί από κράτη μέλη.Οι όροι επιθεώρησης που προβλέπονται στο άρθρο 22 της οδηγίας 91/67/ΕΟΚ εφαρμόζονται στις Νήσους Φερόε.4. Εισαγωγές από τρίτες χώρεςΟι Νήσοι Φερόε συμφωνούν να εφαρμόζουν στο μέλλον τους όρους που ισχύουν για τις εισαγωγές από τρίτες χώρες και καθορίζονται στη νομοθεσία της Ευρωπαϊκής Κοινότητας για τις εισαγωγές από τρίτες χώρες.Άρθρο 12Συναλλαγές ιχθυάλευρων που προορίζονται για παραγωγή ζωοτροφών1. Θέση σε εμπορίαΟι Νήσοι Φερόε αναλαμβάνουν να εφαρμόζουν τους όρους που προβλέπονται στην οδηγία 90/667/ΕΟΚ(14), όπως τροποποιήθηκε τελευταία, καθώς επίσης και τους κανόνες εφαρμογής της που καθορίζονται στις αντίστοιχες αποφάσεις της Επιτροπής.Οι όροι επιθεώρησης που προβλέπονται στο άρθρο 12 της οδηγίας 90/667/ΕΟΚ εφαρμόζονται για τις Νήσους Φερόε.Για την κοινοποίηση των καταλόγων επιχειρήσεων και των συναφών τροποποιήσεων, οι Νήσοι Φερόε πρέπει να εφαρμόζουν το άρθρο 11 της οδηγίας 90/667/ΕΟΚ. Οι πρακτικές ρυθμίσεις για την ανταλλαγή πληροφόρησης θα πραγματοποιούνται από δημόσιους λειτουργούς της Επιτροπής και των Νήσων Φερόε.2. ΣυναλλαγέςΕφαρμόζονται οι διατάξεις του παραρτήματος 1 κεφάλαιο 6 σημείο 1 στοιχείο Α δεύτερο εδάφιο της οδηγίας 92/118/ΕΟΚ(15).3. Εισαγωγές από τρίτες χώρεςΟι Νήσοι Φερόε συμφωνούν να εφαρμόζουν στο μέλλον, για τις εισαγωγές από τρίτες χώρες, τους όρους που καθορίζονται στην νομοθεσία της Ευρωπαϊκής Κοινότητας για τις εισαγωγές από τρίτες χώρες.Οι πρακτικές ρυθμίσεις για την ανταλλαγή πληροφοριών θα αποφασιστούν από δημόσιους λειτουργούς της Επιτροπής και των Νήσων Φερόε.Άρθρο 13Έλεγχος καταλοίπων, απαγόρευση της χρήσης ορισμένων ορμονικών ουσιών και β-ανταγωνιστικών, χρήση φαρμακούχων ζωοτροφών1. Για το ζωικό κεφάλαιο των Νήσων Φερόε οι διατάξεις περί χρήσεως ουσιών για κερδοσκοπικούς λόγους στη ζωική παραγωγή, κατα την έννοια των οδηγιών 96/22/ΕΚ(16), 96/23/ΕΚ και 90/167/ΕΟΚ(17), του Συμβουλίου θα αφορούν μόνο την υδατοκαλλιέργεια.2. Οι Νήσοι Φερόε αναλαμβάνουν να εφαρμόζουν τους όρους που προβλέπονται στις οδηγίες 96/22/ΕΚ, 96/23/ΕΚ και 90/167/ΕΟΚ, όπως τροποποιήθηκαν τελευταία, και τους κανόνες εφαρμογής τους που καθορίζονται στις αντίστοιχες αποφάσεις της Επιτροπής.3. Οι Νήσοι Φερόε συμφωνούν να εφαρμόζουν, για τις εισαγωγές από τρίτες χώρες, τους όρους που καθορίζονται στην κοινοτική νομοθεσία για τις εισαγωγές από τρίτες χώρες.4. Οι πρακτικές ρυθμίσεις για την ανταλλαγή πληροφόρησης αποφασίζονται από δημόσιους λειτουργούς της Επιτροπής και των Νήσων Φερόε.5. Οι Νήσοι Φερόε θα υποβάλουν, προς έγκριση, στην κτηνιατρική υποεπιτροπή τα σχέδια εκτάκτων μέτρων, σύμφωνα με την οδηγία 96/23/ΕΚ. Οι μεταγενέστερες σχετικές τροποποιήσεις θα εγκριθούν από την Επιτροπή μετά από γνωστοποίηση προς τα κράτη μέλη στο πλαίσιο της μόνιμης κτηνιατρικής επιτροπής.Οι όροι επιθεώρησης που προβλέπονται στο άρθρο 21 της οδηγίας 96/23/ΕΚ εφαρμόζονται για τις Νήσους Φερόε.Άρθρο 14Συναλλαγές άλλων προϊόντωνΟι Νήσοι


text: Φερόε αναλαμβάνουν να εφαρμόζουν τους όρους που προβλέπονται στο παράρτημα 1 κεφάλαιο XV της οδηγίας 92/118/ΕΟK, όπως τροποποιήθηκε τελευταία, καθώς επίσης και τους κανόνες εφαρμογής της που καθορίζονται στις αντίστοιχες αποφάσεις της Επιτροπής για το μη επεξεργασμένο έριο προβάτων.ΚΕΦΑΛΑΙΟ ΙΙΙΤελικές διατάξειςΆρθρο 151. Οι Νήσοι Φερόε αναλαμβάνουν να πληρούν, το αργότερο μέχρι την 1η Φεβρουαρίου 2001, τις προϋποθέσεις που προβλέπονται στα κεφάλαια Ι και ΙΙ.2. Οι Νήσοι Φερόε θα ενημερώσουν την Επιτροπή, το αργότερο μέχρι τις 31 Δεκεμβρίου 2000, σχετικά με τη λήψη, εκ μέρους τους, των μέτρων που είναι αναγκαία για την εφαρμογή της παρούσας απόφασης.3. Σε περίπτωση που οι Νήσοι Φερόε συναντήσουν απρόβλεπτες δυσχέρειες, θα πληροφορήσουν σχετικά την Επιτροπή πριν από την 1η Σεπτεμβρίου 2000. Η μεικτή επιτροπή θα εξετάσει το ζήτημα αυτό προκειμένου να τροποποιήσει την παρούσα απόφαση.Άρθρο 16Η παρούσα απόφαση αρχίζει να ισχύει την πρώτη ημέρα του μηνά που έπεται του μήνα της έκδοσής της.Βρυξέλλες, 31 Ιανουαρίου 2001.Για τη μεικτή επιτροπήΟ ΠρόεδροςRichard Van Raan(1) ΕΕ L 305 της 30.11.1999, σ. 26.(2) ΕΕ L 224 της 18.8.1990, σ. 29.(3) ΕΕ L 395 της 30.12.1989, σ. 13.(4) ΕΕ L 32 της 5.2.1985, σ. 14.(5) ΕΕ L 24 της 30.1.1998, σ. 9.(6) ΕΕ L 268 της 24.9.1991, σ. 15.(7) ΕΕ L 125 της 23.5.1996, σ. 10.(8) ΕΕ L 351 της 2.12.1989, σ. 34.(9) ΕΕ L 187 της 7.7.1992, σ. 41.(10) ΕΕ L 268 της 24.9.1991, σ. 1.(11) ΕΕ L 175 της 19.7.1993, σ. 23.(12) ΕΕ L 378 της 31.12.1982, σ. 58.(13) ΕΕ L 46 της 19.2.1991, σ. 1.(14) ΕΕ L 363 της 27.12.1990, σ. 51.(15) ΕΕ L 62 της 15.3.1993, σ. 49.(16) ΕΕ L 125 της 23.5.1996, σ. 3.(17) ΕΕ L 92 της 7.4.1990, σ. 42.


text:
 29.4.2015
 EL
 Επίσημη Εφημερίδα της Ευρωπαϊκής Ένωσης
 L 110/28
 ΑΠΌΦΑΣΗ αριθ. 1/2014 ΤΟΥ ΣΥΜΒΟΥΛΊΟΥ ΣΫΝΔΕΣΗΣ ΕΕ-ΔΗΜΟΚΡΑΤΊΑΣ ΤΗΣ ΜΟΛΔΑΒΊΑΣ
 της 16ης Δεκεμβρίου 2014
 για τη θέσπιση του εσωτερικού κανονισμού του Συμβουλίου Σύνδεσης και του εσωτερικού κανονισμού της Επιτροπής Σύνδεσης και των υποεπιτροπών [2015/671]
 ΤΟ ΣΥΜΒΟΥΛΙΟ ΣΥΝΔΕΣΗΣ ΕΕ-ΔΗΜΟΚΡΑΤΙΑΣ ΤΗΣ ΜΟΛΔΑΒΙΑΣ,
 Έχοντας υπόψη τη συμφωνία σύνδεσης μεταξύ της Ευρωπαϊκής Ένωσης και της Ευρωπαϊκής Κοινότητας Ατομικής Ενέργειας και των κρατών μελών τους, αφενός, και της Δημοκρατίας της Μολδαβίας, αφετέρου (1) («συμφωνία») και ιδίως το άρθρο 434,
 Εκτιμώντας τα ακόλουθα:
 (1)
 Σύμφωνα με το άρθρο 464 της συμφωνίας, ορισμένα μέρη της συμφωνίας έχουν εφαρμοστεί προσωρινά από την 1η Σεπτεμβρίου 2014.
 (2)
 Σύμφωνα με το άρθρο 435 παράγραφος 2 της συμφωνίας, το Συμβούλιο Σύνδεσης πρέπει να θεσπίσει τον εσωτερικό κανονισμό του.
 (3)
 Σύμφωνα με το άρθρο 437 παράγραφος 1 της συμφωνίας, το Συμβούλιο Σύνδεσης πρέπει να επικουρείται από την Επιτροπή Σύνδεσης κατά την άσκηση των καθηκόντων του, ενώ, σύμφωνα με το άρθρο 438 παράγραφος 1 της συμφωνίας, το Συμβούλιο Σύνδεσης πρέπει να καθορίσει, στον εσωτερικό κανονισμό του, τα καθήκοντα και τη λειτουργία της Επιτροπής Σύνδεσης.
 ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
 Άρθρο 1
 Εγκρίνονται ο εσωτερικός κανονισμός του Συμβουλίου Σύνδεσης και ο εσωτερικός κανονισμός της Επιτροπής Σύνδεσης και των υποεπιτροπών, όπως παρατίθενται στα παραρτήματα Ι και ΙΙ αντιστοίχως.
 Άρθρο 2
 Η παρούσα απόφαση τίθεται σε ισχύ την ημερομηνία της έκδοσής της.
 Βρυξέλλες, 16 Δεκεμβρίου 2014.
 Για το Συμβούλιο Σύνδεσης
 Η Πρόεδρος
 F. MOGHERINI
 (1) ΕΕ L 260 της 30.8.2014, σ. 4.
 ΠΑΡΑΡΤΗΜΑ Ι
 ΕΣΩΤΕΡΙΚΟΣ ΚΑΝΟΝΙΣΜΟΣ ΤΟΥ ΣΥΜΒΟΥΛΙΟΥ ΣΥΝΔΕΣΗΣ
 Άρθρο 1
 Γενικές διατάξεις
 1. Το Συμβούλιο Σύνδεσης που συγκροτήθηκε σύμφωνα με το άρθρο 434 παράγραφος 1 της συμφωνίας σύνδεσης μεταξύ της Ευρωπαϊκής Ένωσης και της Ευρωπαϊκής Κοινότητας Ατομικής Ενέργειας και των κρατών μελών τους, αφενός, και της Δημοκρατίας της Μολδαβίας, αφετέρου («συμφωνία») εκτελεί τα καθήκοντά του κατά τα οριζόμενα στα άρθρα 434 και 436 της συμφωνίας.
 2. Όπως ορίζει το άρθρο 435 παράγραφος 1 της συμφωνίας, το Συμβούλιο Σύνδεσης απαρτίζεται, αφενός, από μέλη του Συμβουλίου της Ευρωπαϊκής Ένωσης και μέλη της Ευρωπαϊκής Επιτροπής και, αφετέρου, από μέλη της κυβέρνησης της Δημοκρατίας της Μολδαβίας. Για τη σύνθεση του Συμβουλίου Σύνδεσης λαμβάνονται υπόψη τα ειδικά ζητήματα που πρόκειται να εξετασθούν σε κάθε συνεδρίαση. Το Συμβούλιο Σύνδεσης συνέρχεται σε υπουργικό επίπεδο.
 3. Όπως ορίζει το άρθρο 436 παράγραφος 1 της συμφωνίας και για την επίτευξη των στόχων της, το Συμβούλιο Σύνδεσης έχει την εξουσία να λαμβάνει δεσμευτικές για τα μέρη αποφάσεις. Το Συμβούλιο Σύνδεσης λαμβάνει τα κατάλληλα μέτρα για την εφαρμογή των αποφάσεών του, συμπεριλαμβανομένης, εφόσον είναι αναγκαίο, της ανάθεσης εξουσιών σε ειδικούς φορείς που έχουν συγκροτηθεί δυνάμει της συμφωνίας, προκειμένου να ενεργούν εξ ονόματός του. Το Συμβούλιο Σύνδεσης δύναται επίσης να διατυπώνει κατάλληλες συστάσεις. Εκδίδει τις αποφάσεις και τις συστάσεις του κατόπιν συμφωνίας μεταξύ των μερών, μετά την ολοκλήρωση των αντίστοιχων εσωτερικών διαδικασιών. Το Συμβούλιο Σύνδεσης δύναται να μεταβιβάσει τις εξουσίες του στην Επιτροπή Σύνδεσης.
 4. Τα μέρη στο πλαίσιο του παρόντος εσωτερικού κανονισμού είναι εκείνα που ορίζονται στο άρθρο 461 της συμφωνίας.
 Άρθρο 2
 Προεδρία
 Η προεδρία του Συμβουλίου


text:
Σύνδεσης ασκείται εκ περιτροπής από τα μέρη για περίοδο 12 μηνών. Η πρώτη περίοδος αρχίζει την ημερομηνία της πρώτης συνεδρίασης του Συμβουλίου Σύνδεσης και λήγει στις 31 Δεκεμβρίου του ίδιου έτους.
 Άρθρο 3
 Συνεδριάσεις
 1. Το Συμβούλιο Σύνδεσης συνέρχεται τουλάχιστον άπαξ ετησίως και, εφόσον το απαιτούν οι περιστάσεις, με αμοιβαία συμφωνία των μερών. Εάν δεν συμφωνηθεί διαφορετικά από τα μέρη, το Συμβούλιο Σύνδεσης πραγματοποιείται στον συνήθη τόπο συνεδριάσεων του Συμβουλίου της Ευρωπαϊκής Ένωσης.
 2. Κάθε συνεδρίαση του Συμβουλίου Σύνδεσης διεξάγεται κατά περίπτωση και σε ημερομηνία που συμφωνείται από τα μέρη.
 3. Οι συνεδριάσεις του Συμβουλίου Σύνδεσης συγκαλούνται από κοινού από τους γραμματείς του Συμβουλίου Σύνδεσης, κατόπιν συμφωνίας με τον πρόεδρο του Συμβουλίου Σύνδεσης, το αργότερο 30 ημερολογιακές ημέρες πριν από την ημερομηνία της συνεδρίασης.
 Άρθρο 4
 Εκπροσώπηση
 1. Τα μέλη του Συμβουλίου Σύνδεσης μπορούν να συμμετέχουν δι' αντιπροσώπου, όταν δεν είναι σε θέση να παραστούν. Αν ένα μέλος επιθυμεί να εκπροσωπηθεί, κοινοποιεί εγγράφως στον πρόεδρο του Συμβουλίου Σύνδεσης το όνομα του αντιπροσώπου του πριν από τη συνεδρίαση στην οποία το μέλος πρόκειται να εκπροσωπηθεί.
 2. Ο αντιπρόσωπος μέλους του Συμβουλίου Σύνδεσης ασκεί πλήρως τα δικαιώματα του συγκεκριμένου μέλους.
 Άρθρο 5
 Αντιπροσωπείες
 1. Τα μέλη του Συμβουλίου Σύνδεσης δύνανται να συνοδεύονται από άλλους υπαλλήλους. Ο πρόεδρος του Συμβουλίου Σύνδεσης ενημερώνεται μέσω της γραμματείας του Συμβουλίου Σύνδεσης για την προβλεπόμενη σύνθεση της αντιπροσωπείας κάθε μέρους πριν από κάθε συνεδρίαση.
 2. Το Συμβούλιο Σύνδεσης έχει τη δυνατότητα, κατόπιν συμφωνίας μεταξύ των μερών, να προσκαλεί στις συνεδριάσεις εκπροσώπους άλλων οργάνων των μερών ή ανεξάρτητους εμπειρογνώμονες σε έναν θεματικό τομέα, για να συμμετάσχουν ως παρατηρητές ή να παράσχουν πληροφορίες επί ειδικών θεμάτων. Τα μέρη συμφωνούν σχετικά με τους όρους και τις προϋποθέσεις υπό τις οποίες οι εν λόγω παρατηρητές μπορούν να συμμετάσχουν στις συνεδριάσεις.
 Άρθρο 6
 Γραμματεία
 Ένας υπάλληλος της Γενικής Γραμματείας του Συμβουλίου της Ευρωπαϊκής Ένωσης και ένας υπάλληλος της Δημοκρατίας της Μολδαβίας ασκούν από κοινού τη γραμματεία του Συμβουλίου Σύνδεσης.
 Άρθρο 7
 Αλληλογραφία
 1. Η αλληλογραφία που απευθύνεται στο Συμβούλιο Σύνδεσης διαβιβάζεται στον γραμματέα είτε της Ένωσης είτε της Δημοκρατίας της Μολδαβίας, ο οποίος με τη σειρά του ενημερώνει τον έτερο γραμματέα.
 2. Οι γραμματείς του Συμβουλίου Σύνδεσης μεριμνούν ώστε η αλληλογραφία να προωθείται στον πρόεδρο του Συμβουλίου Σύνδεσης και, όταν κρίνεται σκόπιμο, να διανέμεται στα λοιπά μέλη του Συμβουλίου Σύνδεσης.
 3. Η αλληλογραφία που διανέμεται κατ' αυτόν τον τρόπο αποστέλλεται, κατά περίπτωση, στη Γενική Γραμματεία της Ευρωπαϊκής Επιτροπής, την Ευρωπαϊκή Υπηρεσία Εξωτερικής Δράσης, τις μόνιμες αντιπροσωπίες των κρατών μελών στην Ευρωπαϊκή Ένωση και τη Γενική Γραμματεία του Συμβουλίου της Ευρωπαϊκής Ένωσης, καθώς και στην αποστολή της Δημοκρατίας της Μολδαβίας στην Ευρωπαϊκή Ένωση.
 4. Οι ανακοινώσεις του προέδρου αποστέλλονται στους παραλήπτες από τους γραμματείς εξ ονόματος του προέδρου. Οι εν λόγω ανακοινώσεις διανέμονται, κατά περίπτωση, στα μέλη του Συμβουλίου Σύνδεσης κατά τα οριζόμενα στην παράγραφο 3.
 Άρθρο 8
 Εμπιστευτικότητα
 Οι συνεδριάσεις του Συμβουλίου Σύνδεσης δεν είναι δημόσιες, εκτός εάν τα μέρη αποφασίσουν διαφορετικά. Αν ένα μέρος υποβάλει στο Συμβούλιο Σύνδεσης πληροφορίες που έχουν χαρακτηριστεί εμπιστευτικές, το άλλο μέρος αντιμετωπίζει τις πληροφορίες αυτές ως


text:
τέτοιες.
 Άρθρο 9
 Ημερήσια διάταξη των συνεδριάσεων
 1. Ο πρόεδρος του Συμβουλίου Σύνδεσης καταρτίζει προσωρινή ημερήσια διάταξη για κάθε συνεδρίαση του Συμβουλίου Σύνδεσης. Η ημερήσια διάταξη αποστέλλεται από τους γραμματείς του Συμβουλίου Σύνδεσης στους παραλήπτες που αναφέρονται στο άρθρο 7 το αργότερο 15 ημερολογιακές ημέρες πριν από τη συνεδρίαση.
 Η προσωρινή ημερήσια διάταξη περιλαμβάνει τα σημεία των οποίων η εγγραφή ζητήθηκε από τους γραμματείς το αργότερο 21 ημέρες πριν από την έναρξη της συνεδρίασης. Τα σημεία αυτά εγγράφονται στην ημερήσια διάταξη μόνο εφόσον έχουν σταλεί τα σχετικά δικαιολογητικά έγγραφα στους γραμματείς πριν από την ημερομηνία αποστολής της ημερήσιας διάταξης.
 2. Το Συμβούλιο Σύνδεσης εγκρίνει την ημερήσια διάταξη στην αρχή κάθε συνεδρίασης. Μπορεί να εγγραφεί στην ημερήσια διάταξη οποιοδήποτε θέμα εκτός από αυτά που περιλαμβάνονται στην προσωρινή ημερήσια διάταξη, εάν συμφωνήσουν τα μέρη.
 3. Ο πρόεδρος δύναται, με τη σύμφωνη γνώμη των μερών, να συντομεύει τις προθεσμίες που αναφέρονται στην παράγραφο 1, για να ληφθούν υπόψη οι ιδιαιτερότητες κάποιας ειδικής περίπτωσης.
 Άρθρο 10
 Πρακτικά
 1. Οι γραμματείς του Συμβουλίου Σύνδεσης συντάσσουν από κοινού σχέδιο πρακτικών κάθε συνεδρίασης.
 2. Κατά γενικό κανόνα, τα πρακτικά αναφέρουν, για κάθε θέμα της ημερήσιας διάταξης:
 α)
 τα δικαιολογητικά έγγραφα που υποβάλλονται στο Συμβούλιο Σύνδεσης·
 β)
 τις δηλώσεις των οποίων η καταχώριση στα πρακτικά ζητήθηκε από μέλος του Συμβουλίου Σύνδεσης· και
 γ)
 τα ζητήματα που συμφωνήθηκαν από τα μέρη, όπως αποφάσεις που εγκρίθηκαν, δηλώσεις που συμφωνήθηκαν και τυχόν συμπεράσματα.
 3. Το σχέδιο πρακτικών υποβάλλεται στο Συμβούλιο Σύνδεσης προς έγκριση. Το Συμβούλιο Σύνδεσης εγκρίνει το εν λόγω σχέδιο πρακτικών στην επόμενη συνεδρίασή του. Εναλλακτικά, το σχέδιο των εν λόγω πρακτικών μπορεί να εγκριθεί γραπτώς.
 Άρθρο 11
 Αποφάσεις και συστάσεις
 1. Το Συμβούλιο Σύνδεσης λαμβάνει αποφάσεις και προβαίνει σε συστάσεις με κοινή συμφωνία των μερών, μετά την ολοκλήρωση των αντίστοιχων εσωτερικών διαδικασιών.
 2. Το Συμβούλιο Σύνδεσης μπορεί επίσης να λαμβάνει αποφάσεις ή να προβαίνει σε συστάσεις με γραπτή διαδικασία, εφόσον συμφωνούν τα μέρη. Προς τον σκοπό αυτό, το κείμενο της πρότασης διανέμεται γραπτώς από τον πρόεδρο του Συμβουλίου Σύνδεσης στα μέλη του, σύμφωνα με το άρθρο 7, και ορίζεται προθεσμία όχι μικρότερη των 21 ημερολογιακών ημερών, εντός της οποίας τα μέλη γνωστοποιούν τυχόν επιφυλάξεις ή τροποποιήσεις που επιθυμούν να πραγματοποιήσουν. Ο πρόεδρος δύναται, κατόπιν διαβούλευσης με τα μέρη, να συντομεύει την προαναφερθείσα προθεσμία, για να ληφθούν υπόψη οι απαιτήσεις κάποιας ειδικής περίπτωσης.
 3. Οι πράξεις του Συμβουλίου Σύνδεσης, κατά την έννοια του άρθρου 436 παράγραφος 1 της συμφωνίας, φέρουν τον τίτλο «απόφαση» ή «σύσταση» αντίστοιχα, ο οποίος συνοδεύεται από αύξοντα αριθμό, την ημερομηνία έγκρισής τους και περιγραφή του αντικειμένου τους. Οι εν λόγω αποφάσεις και συστάσεις του Συμβουλίου Σύνδεσης υπογράφονται από τον πρόεδρο και επικυρώνονται από τους γραμματείς του Συμβουλίου Σύνδεσης. Οι εν λόγω αποφάσεις και συστάσεις διαβιβάζονται σε όλους τους αποδέκτες που αναφέρονται στο άρθρο 7 του παρόντος εσωτερικού κανονισμού. Κάθε μέρος μπορεί να αποφασίσει τη δημοσίευση των αποφάσεων και των συστάσεων του Συμβουλίου Σύνδεσης στην επίσημη εφημερίδα του.
 4. Κάθε απόφαση του Συμβουλίου Σύνδεσης αρχίζει να ισχύει από την ημερομηνία έκδοσής της, εκτός εάν η απόφαση προβλέπει


text:
διαφορετικά.
 Άρθρο 12
 Γλώσσες
 1. Οι επίσημες γλώσσες του Συμβουλίου Σύνδεσης είναι οι επίσημες γλώσσες των μερών.
 2. Κατά τη διάρκεια των εργασιών του το Συμβούλιο Σύνδεσης χρησιμοποιεί τεκμηρίωση που έχει συνταχθεί στις εν λόγω γλώσσες, εκτός αν αποφασιστεί διαφορετικά.
 Άρθρο 13
 Δαπάνες
 1. Κάθε μέρος αναλαμβάνει όλες τις δαπάνες τις οποίες συνεπάγεται η συμμετοχή του στις συνεδριάσεις του Συμβουλίου Σύνδεσης, τόσο όσον αφορά τα έξοδα προσωπικού, ταξιδιού και διαμονής, όσο και τα έξοδα ταχυδρομείου και τηλεπικοινωνιών.
 2. Οι δαπάνες διερμηνείας κατά τις συνεδριάσεις, μετάφρασης και αναπαραγωγής των εγγράφων αναλαμβάνονται από την Ένωση. Στην περίπτωση που η Δημοκρατία της Μολδαβίας χρειάζεται διερμηνεία ή μετάφραση από και προς άλλες γλώσσες εκτός από εκείνες που προβλέπονται στο άρθρο 12, οι δαπάνες που συνδέονται με αυτές βαρύνουν τη Δημοκρατία της Μολδαβίας.
 3. Οι λοιπές δαπάνες σχετικά με την οργάνωση των συνεδριάσεων βαρύνουν το μέρος που φιλοξενεί τις συνεδριάσεις.
 Άρθρο 14
 Επιτροπή Σύνδεσης
 1. Σύμφωνα με το άρθρο 437 παράγραφος 1 της συμφωνίας, το Συμβούλιο Σύνδεσης επικουρείται κατά την εκτέλεση των καθηκόντων του από την Επιτροπή Σύνδεσης. Η Επιτροπή Σύνδεσης απαρτίζεται από αντιπροσώπους των μερών, κατά κανόνα σε επίπεδο ανώτερων υπαλλήλων.
 2. Η Επιτροπή Σύνδεσης προετοιμάζει τις συνεδριάσεις και τις εργασίες του Συμβουλίου Σύνδεσης, εφαρμόζει τις αποφάσεις του Συμβουλίου Σύνδεσης, όταν χρειάζεται, και, γενικότερα, εγγυάται τη συνέχεια της σχέσης σύνδεσης και την ορθή λειτουργία της συμφωνίας. Η Επιτροπή Σύνδεσης εξετάζει κάθε ζήτημα που παραπέμπεται σε αυτήν από το Συμβούλιο Σύνδεσης, καθώς και οποιοδήποτε άλλο θέμα προκύπτει ενδεχομένως κατά την καθημερινή εφαρμογή της συμφωνίας. Η Επιτροπή Σύνδεσης υποβάλλει στο Συμβούλιο Σύνδεσης προτάσεις ή σχέδια αποφάσεων ή συστάσεων προς έγκριση. Σύμφωνα με το άρθρο 438 παράγραφος 2 της συμφωνίας, το Συμβούλιο Σύνδεσης μπορεί να εξουσιοδοτήσει την Επιτροπή Σύνδεσης για τη λήψη αποφάσεων.
 3. Η Επιτροπή Σύνδεσης λαμβάνει τις αποφάσεις και διατυπώνει τις συστάσεις για τις οποίες έχει εξουσιοδοτηθεί βάσει της συμφωνίας.
 4. Όταν η συμφωνία προβλέπει την υποχρέωση ή τη δυνατότητα διενέργειας διαβουλεύσεων ή όταν τα μέρη αποφασίσουν από κοινού να διαβουλεύονται μεταξύ τους, οι διαβουλεύσεις αυτές μπορούν να πραγματοποιούνται στο πλαίσιο της Επιτροπής Σύνδεσης, εκτός εάν προβλέπεται διαφορετικά στη συμφωνία. Οι διαβουλεύσεις είναι δυνατόν να συνεχίζονται στο Συμβούλιο Σύνδεσης, εφόσον συμφωνούν τα μέρη.
 Άρθρο 15
 Τροποποίηση του εσωτερικού κανονισμού
 Ο παρών εσωτερικός κανονισμός δύναται να τροποποιηθεί σύμφωνα με το άρθρο 11.
 ΠΑΡΑΡΤΗΜΑ ΙΙ
 ΕΣΩΤΕΡΙΚΟΣ ΚΑΝΟΝΙΣΜΟΣ ΤΗΣ ΕΠΙΤΡΟΠΗΣ ΣΥΝΔΕΣΗΣ ΚΑΙ ΤΩΝ ΥΠΟΕΠΙΤΡΟΠΩΝ
 Άρθρο 1
 Γενικές διατάξεις
 1. Η Επιτροπή Σύνδεσης που συγκροτήθηκε σύμφωνα με το άρθρο 437 παράγραφος 1 της συμφωνίας σύνδεσης μεταξύ της Ευρωπαϊκής Ένωσης και της Ευρωπαϊκής Κοινότητας Ατομικής Ενέργειας και των κρατών μελών τους, αφενός, και της Δημοκρατίας της Μολδαβίας, αφετέρου («συμφωνία») επικουρεί το Συμβούλιο Σύνδεσης κατά την άσκηση των καθηκόντων του και εκτελεί τα καθήκοντα που προβλέπει η συμφωνία και της έχει αναθέσει το Συμβούλιο Σύνδεσης. Σύμφωνα με το άρθρο 438 παράγραφος 1 της συμφωνίας, το Συμβούλιο Σύνδεσης καθορίζει στον εσωτερικό κανονισμό του τα καθήκοντα και τη λειτουργία της Επιτροπής Σύνδεσης.
 2. Η Επιτροπή Σύνδεσης προετοιμάζει τις συνεδριάσεις και τις εργασίες του Συμβουλίου Σύνδεσης, εφαρμόζει τις αποφάσεις του Συμβουλίου Σύνδεσης, όταν χρειάζεται,


text:
και, γενικότερα, εγγυάται τη συνέχεια της σχέσης σύνδεσης και την ορθή λειτουργία της συμφωνίας. Η Επιτροπή Σύνδεσης εξετάζει κάθε ζήτημα που παραπέμπεται σε αυτήν από το Συμβούλιο Σύνδεσης, καθώς και οποιοδήποτε άλλο θέμα προκύπτει ενδεχομένως κατά την καθημερινή εφαρμογή της συμφωνίας. Η Επιτροπή Σύνδεσης υποβάλλει στο Συμβούλιο Σύνδεσης προς έγκριση προτάσεις ή τυχόν σχέδια αποφάσεων ή συστάσεων.
 3. Όπως προβλέπεται στο άρθρο 437 παράγραφος 2 της συμφωνίας, η Επιτροπή Σύνδεσης απαρτίζεται από εκπροσώπους των μερών, κατά κανόνα σε επίπεδο ανώτερων δημόσιων υπαλλήλων, που είναι αρμόδιοι για τα ειδικά θέματα που πρόκειται να εξεταστούν σε κάθε συνεδρίαση.
 4. Σύμφωνα με το άρθρο 438 παράγραφος 4 της συμφωνίας, όταν η Επιτροπή Σύνδεσης στη σύνθεσή της για τα εμπορικά θέματα, κατά τα οριζόμενα στο άρθρο 438 παράγραφος 4 της συμφωνίας («Επιτροπή Σύνδεσης στη σύνθεσή της για τα εμπορικά θέματα»), εκτελεί τα καθήκοντα που της ανατίθενται δυνάμει του τίτλου IV της συμφωνίας, αποτελείται από ανώτερους υπαλλήλους της Ευρωπαϊκής Επιτροπής και της Δημοκρατίας της Μολδαβίας που είναι αρμόδιοι για το εμπόριο και τα συναφή με το εμπόριο θέματα. Εκπρόσωπος της Ευρωπαϊκής Επιτροπής ή της Δημοκρατίας της Μολδαβίας που είναι αρμόδιος για το εμπόριο και τα συναφή με το εμπόριο θέματα εκτελεί χρέη προέδρου της Επιτροπής Σύνδεσης στη σύνθεσή της για τα εμπορικά θέματα σύμφωνα με το άρθρο 2 του παρόντος εσωτερικού κανονισμού. Στις συνεδριάσεις συμμετέχει επίσης εκπρόσωπος της Ευρωπαϊκής Υπηρεσίας Εξωτερικής Δράσης.
 5. Όπως προβλέπεται στο άρθρο 438 παράγραφος 3 της συμφωνίας, η Επιτροπή Σύνδεσης έχει την εξουσία να λαμβάνει αποφάσεις στις περιπτώσεις που προβλέπονται στη συμφωνία και στους τομείς στους οποίους το Συμβούλιο Σύνδεσης έχει μεταβιβάσει εξουσίες σε αυτήν. Οι εν λόγω αποφάσεις είναι δεσμευτικές για τα μέρη, τα οποία λαμβάνουν τα αναγκαία μέτρα για την εκτέλεσή τους. Η Επιτροπή Σύνδεσης εκδίδει τις αποφάσεις και τις συστάσεις της κατόπιν συμφωνίας μεταξύ των μερών, μετά την ολοκλήρωση των αντίστοιχων εσωτερικών διαδικασιών για την έκδοσή τους.
 6. Τα μέρη στο πλαίσιο του παρόντος εσωτερικού κανονισμού ορίζονται σύμφωνα με τα προβλεπόμενα στο άρθρο 461 της συμφωνίας.
 Άρθρο 2
 Προεδρία
 Η προεδρία της Επιτροπής Σύνδεσης ασκείται εκ περιτροπής από τα μέρη για περίοδο 12 μηνών. Η πρώτη περίοδος αρχίζει την ημερομηνία της πρώτης συνεδρίασης του Συμβουλίου Σύνδεσης και λήγει στις 31 Δεκεμβρίου του ίδιου έτους.
 Άρθρο 3
 Συνεδριάσεις
 1. Η Επιτροπή Σύνδεσης συνέρχεται τακτικά, τουλάχιστον μία φορά το έτος, εκτός εάν συμφωνηθεί διαφορετικά από τα μέρη. Έκτακτες συνεδριάσεις της Επιτροπής Σύνδεσης μπορούν να πραγματοποιούνται με συμφωνία των μερών, κατόπιν αιτήματος ενός εξ αυτών.
 2. Κάθε συνεδρίαση της Επιτροπής Σύνδεσης συγκαλείται από τον πρόεδρό της σε τόπο και σε χρόνο που συμφωνούν τα μέρη. Η ανακοίνωση για τη σύγκληση της Επιτροπής Σύνδεσης αποστέλλεται από τη γραμματεία της στα μέλη το αργότερο 28 ημερολογιακές ημέρες πριν από την έναρξη της συνεδρίασης, εκτός αν τα μέρη συμφωνήσουν διαφορετικά.
 3. Η Επιτροπή Σύνδεσης στη σύνθεσή της για τα εμπορικά θέματα συνέρχεται τουλάχιστον άπαξ ετησίως και όταν το απαιτούν οι περιστάσεις. Κάθε συνεδρίαση συγκαλείται από τον πρόεδρο της Επιτροπής Σύνδεσης στη σύνθεσή της για τα εμπορικά θέματα στον τόπο, κατά την ημερομηνία και


text:
με τα μέσα που συμφωνούν τα μέρη. Η ανακοίνωση για τη σύγκληση της Επιτροπής Σύνδεσης αποστέλλεται από τη γραμματεία της στα μέλη το αργότερο 15 ημερολογιακές ημέρες πριν από την έναρξη της συνεδρίασης, εκτός αν τα μέρη συμφωνήσουν διαφορετικά.
 4. Οποτεδήποτε είναι εφικτό, η τακτική συνεδρίαση της Επιτροπής Σύνδεσης συγκαλείται εν ευθέτω χρόνω πριν από την τακτική συνεδρίαση του Συμβουλίου Σύνδεσης.
 5. Κατ' εξαίρεση και εφόσον τα μέρη συμφωνούν, οι συνεδριάσεις της Επιτροπής Σύνδεσης μπορεί να πραγματοποιούνται μέσω των όποιων συμφωνηθέντων τεχνικών μέσων, όπως η εικονοτηλεδιάσκεψη.
 Άρθρο 4
 Αντιπροσωπείες
 Πριν από κάθε συνεδρίαση, τα μέρη ενημερώνονται μέσω της γραμματείας της Επιτροπής Σύνδεσης για την προβλεπόμενη σύνθεση των αντιπροσωπειών που θα συμμετάσχουν στη συνεδρίαση και από τις δύο πλευρές.
 Άρθρο 5
 Γραμματεία
 1. Ένας υπάλληλος της Ένωσης και ένας υπάλληλος της Δημοκρατίας της Μολδαβίας εκτελούν από κοινού χρέη γραμματέων της Επιτροπής Σύνδεσης και εκτελούν τα σχετικά καθήκοντα από κοινού, εκτός εάν προβλέπεται διαφορετικά στον παρόντα εσωτερικό κανονισμό, σε πνεύμα αμοιβαίας εμπιστοσύνης και συνεργασίας.
 2. Ένας υπάλληλος της Ευρωπαϊκής Επιτροπής και ένας υπάλληλος της Δημοκρατίας της Μολδαβίας που είναι αρμόδιοι για το εμπόριο και τα συναφή με το εμπόριο θέματα εκτελούν από κοινού χρέη γραμματέων της Επιτροπής Σύνδεσης στη σύνθεσή της για τα εμπορικά θέματα.
 Άρθρο 6
 Αλληλογραφία
 1. Η αλληλογραφία που απευθύνεται στην Επιτροπή Σύνδεσης διαβιβάζεται στον γραμματέα οποιουδήποτε μέρους, ο οποίος με τη σειρά του ενημερώνει τον έτερο γραμματέα.
 2. Η γραμματεία της Επιτροπής Σύνδεσης διασφαλίζει ότι η αλληλογραφία που απευθύνεται στην Επιτροπή Σύνδεσης διαβιβάζεται στον πρόεδρο της Επιτροπής Σύνδεσης και, όταν κρίνεται σκόπιμο, διανέμεται υπό μορφή εγγράφων, όπως αναφέρεται στο άρθρο 7.
 3. Η αλληλογραφία του προέδρου αποστέλλεται στα μέρη από τη γραμματεία εξ ονόματος του προέδρου. Η εν λόγω αλληλογραφία διανέμεται, κατά περίπτωση, σύμφωνα με τα προβλεπόμενα στο άρθρο 7.
 Άρθρο 7
 Έγγραφα
 1. Τα έγγραφα διανέμονται μέσω των γραμματέων της Επιτροπής Σύνδεσης.
 2. Κάθε μέρος διαβιβάζει τα έγγραφά του στον γραμματέα του. Ο γραμματέας διαβιβάζει τα εν λόγω έγγραφα στον γραμματέα του άλλου μέρους.
 3. Ο γραμματέας της Ένωσης διανέμει τα έγγραφα στους σχετικούς εκπροσώπους της Ένωσης και κοινοποιεί συστηματικά στον γραμματέα της Δημοκρατίας της Μολδαβίας την αλληλογραφία αυτή.
 4. Ο γραμματέας της Δημοκρατίας της Μολδαβίας διανέμει τα έγγραφα στους σχετικούς εκπροσώπους της Δημοκρατίας της Μολδαβίας και κοινοποιεί συστηματικά στον γραμματέα της Ένωσης την αλληλογραφία αυτή.
 Άρθρο 8
 Εμπιστευτικότητα
 Οι συνεδριάσεις της Επιτροπής Σύνδεσης δεν είναι δημόσιες, εκτός αν αποφασιστεί διαφορετικά μεταξύ των μερών. Αν ένα μέρος υποβάλει στην Επιτροπή Σύνδεσης πληροφορίες που έχουν χαρακτηριστεί εμπιστευτικές, το άλλο μέρος αντιμετωπίζει τις πληροφορίες αυτές ως τέτοιες.
 Άρθρο 9
 Ημερήσια διάταξη των συνεδριάσεων
 1. Η γραμματεία της Επιτροπής Σύνδεσης καταρτίζει προσωρινή ημερήσια διάταξη, καθώς επίσης και σχέδιο επιχειρησιακών συμπερασμάτων, όπως προβλέπεται στο άρθρο 10, για κάθε συνεδρίαση της Επιτροπής Σύνδεσης, με βάση τις προτάσεις των μερών. Η προσωρινή ημερήσια διάταξη περιλαμβάνει θέματα για τα οποία η γραμματεία της Επιτροπής Σύνδεσης έλαβε αίτημα εγγραφής στην ημερήσια διάταξη από ένα μέρος, συνοδευόμενο από τα σχετικά έγγραφα, το αργότερο 21 ημερολογιακές ημέρες πριν από την ημερομηνία της συνεδρίασης.
 2. Η προσωρινή ημερήσια


text:
διάταξη και τα σχετικά έγγραφα διαβιβάζονται κατά τα οριζόμενα στο άρθρο 7 το αργότερο 15 ημερολογιακές ημέρες πριν από την έναρξη της συνεδρίασης.
 3. Η ημερήσια διάταξη εγκρίνεται από την Επιτροπή Σύνδεσης κατά την έναρξη κάθε συνεδρίασης. Αν συμφωνήσουν τα μέρη, μπορούν να εγγραφούν στην ημερήσια διάταξη και άλλα θέματα πέραν αυτών που περιλαμβάνονται στην προσωρινή ημερήσια διάταξη.
 4. Ο πρόεδρος της συνεδρίασης της Επιτροπής Σύνδεσης δύναται, κατόπιν συμφωνίας του έτερου μέρους, να προσκαλεί εκπροσώπους άλλων φορέων των μερών ή ανεξάρτητους εμπειρογνώμονες σε ένα θεματικό τομέα σε βάση ad hoc να παραστούν στις συνεδριάσεις της, προκειμένου να παράσχουν πληροφορίες σχετικά με ειδικά θέματα. Τα μέρη μεριμνούν ώστε οι εν λόγω παρατηρητές ή εμπειρογνώμονες να τηρούν τυχόν απαιτήσεις εμπιστευτικότητας.
 5. Ο πρόεδρος της συνεδρίασης της Επιτροπής Σύνδεσης δύναται, κατόπιν διαβούλευσης με τα μέρη, να συντομεύει τις προθεσμίες που προβλέπονται στις παραγράφους 1 και 2, για να ληφθούν υπόψη ειδικές περιστάσεις.
 Άρθρο 10
 Πρακτικά και επιχειρησιακά συμπεράσματα
 1. Οι γραμματείς της Επιτροπής Σύνδεσης συντάσσουν από κοινού σχέδιο πρακτικών κάθε συνεδρίασης της Επιτροπής Σύνδεσης.
 2. Κατά γενικό κανόνα, τα πρακτικά αναφέρουν, για κάθε θέμα της ημερήσιας διάταξης:
 α)
 κατάλογο των συμμετεχόντων στη συνεδρίαση, κατάλογο των υπαλλήλων που τους συνοδεύουν και κατάλογο παρατηρητών ή εμπειρογνωμόνων που συμμετείχαν στη συνεδρίαση·
 β)
 τα δικαιολογητικά έγγραφα που υποβάλλονται στην Επιτροπή Σύνδεσης·
 γ)
 τις δηλώσεις των οποίων η καταχώριση στα πρακτικά έχει ζητηθεί από την Επιτροπή Σύνδεσης· και
 δ)
 τα επιχειρησιακά συμπεράσματα της συνεδρίασης, σύμφωνα με την παράγραφο 4.
 3. Το σχέδιο πρακτικών υποβάλλεται στην Επιτροπή Σύνδεσης προς έγκριση. Η Επιτροπή Σύνδεσης εγκρίνει το κείμενο του εν λόγω σχεδίου πρακτικών στην επόμενη συνεδρίασή της. Εναλλακτικά, το εν λόγω σχέδιο πρακτικών μπορεί να εγκριθεί γραπτώς. Το σχέδιο πρακτικών της Επιτροπής Σύνδεσης στη σύνθεσή της για τα εμπορικά θέματα εγκρίνεται εντός 28 ημερολογιακών ημερών έπειτα από κάθε συνεδρίαση. Επικυρωμένο ακριβές αντίγραφό τους αποστέλλεται σε όλους τους αποδέκτες που αναφέρονται στο άρθρο 7.
 4. Το σχέδιο επιχειρησιακών συμπερασμάτων κάθε συνεδρίασης συντάσσεται από τον γραμματέα της Επιτροπής Σύνδεσης του μέρους που ασκεί την προεδρία της Επιτροπής Σύνδεσης και διαβιβάζεται στα μέρη μαζί με την ημερήσια διάταξη, κατά κανόνα το αργότερο 15 ημερολογιακές ημέρες πριν από την έναρξη της συνεδρίασης. Το εν λόγω σχέδιο επικαιροποιείται κατά τη διεξαγωγή της συνεδρίασης, ώστε στο τέλος της συνεδρίασης, εκτός εάν τα μέρη αποφασίσουν διαφορετικά, η Επιτροπή Σύνδεσης να εγκρίνει τα επιχειρησιακά συμπεράσματα προσδιορίζοντας τις επακόλουθες δράσεις των μερών. Μόλις εγκριθούν, τα επιχειρησιακά συμπεράσματα επισυνάπτονται στα πρακτικά και η εφαρμογή τους εξετάζεται κατά τη διάρκεια κάθε επακόλουθης συνεδρίασης της Επιτροπής Σύνδεσης. Για τον σκοπό αυτό, η Επιτροπή Σύνδεσης εγκρίνει πρότυπο που καθιστά δυνατό τον προσδιορισμό κάθε σημείου δράσης σε σχέση με συγκεκριμένη προθεσμία.
 Άρθρο 11
 Αποφάσεις και συστάσεις
 1. Σε ειδικές περιπτώσεις στις οποίες η συμφωνία της παρέχει την εξουσία λήψης αποφάσεων ή όταν εξουσιοδοτείται σχετικά από το Συμβούλιο Σύνδεσης, η Επιτροπή Σύνδεσης λαμβάνει αποφάσεις. Η Επιτροπή Σύνδεσης διατυπώνει επίσης συστάσεις. Οι αποφάσεις και οι συστάσεις υιοθετούνται κατόπιν κοινής συμφωνίας μεταξύ των μερών, μετά την ολοκλήρωση των αντίστοιχων εσωτερικών διαδικασιών. Κάθε απόφαση ή σύσταση υπογράφεται από τον


text:
πρόεδρο της Επιτροπής Σύνδεσης και επικυρώνεται από τους γραμματείς της Επιτροπής Σύνδεσης.
 2. Η Επιτροπή Σύνδεσης μπορεί να λάβει αποφάσεις ή να προβεί σε συστάσεις με γραπτή διαδικασία, εφόσον συμφωνούν τα μέρη. Η γραπτή διαδικασία συνίσταται σε ανταλλαγή υπομνημάτων μεταξύ των γραμματέων, οι οποίοι ενεργούν σε συμφωνία με τα μέρη. Προς τον σκοπό αυτόν, το κείμενο της πρότασης ανακοινώνεται σύμφωνα με το άρθρο 7 και ορίζεται προθεσμία όχι μικρότερη των 21 ημερολογιακών ημερών εντός της οποίας πρέπει να γνωστοποιηθούν τυχόν επιφυλάξεις ή τροποποιήσεις. Ο πρόεδρος δύναται, έπειτα από διαβούλευση με τα μέρη, να συντομεύει τις προθεσμίες που καθορίζονται στην παρούσα παράγραφο, για να ληφθούν υπόψη ειδικές περιστάσεις. Αφού συμφωνηθεί το κείμενο, η απόφαση ή η σύσταση υπογράφεται από τον πρόεδρο και επικυρώνεται από τους γραμματείς.
 3. Οι πράξεις της Επιτροπής Σύνδεσης φέρουν τον τίτλο «απόφαση» ή «σύσταση» αντίστοιχα. Κάθε απόφαση αρχίζει να ισχύει από την ημερομηνία έκδοσής της, εκτός εάν προβλέπει διαφορετικά.
 4. Οι αποφάσεις και οι συστάσεις διαβιβάζονται στα μέρη.
 5. Κάθε μέρος μπορεί να αποφασίσει τη δημοσίευση των αποφάσεων και των συστάσεων της Επιτροπής Σύνδεσης στην επίσημη εφημερίδα του.
 Άρθρο 12
 Εκθέσεις
 Η Επιτροπή Σύνδεσης υποβάλλει έκθεση στο Συμβούλιο Σύνδεσης σχετικά με τις δραστηριότητές της και τις δραστηριότητες των υποεπιτροπών, των ομάδων εργασίας και των άλλων φορέων σε κάθε τακτική συνεδρίαση του Συμβουλίου Σύνδεσης.
 Άρθρο 13
 Γλώσσες
 1. Οι επίσημες γλώσσες της Επιτροπής Σύνδεσης είναι οι επίσημες γλώσσες των δύο μερών.
 2. Οι γλώσσες εργασίας της Επιτροπής Σύνδεσης είναι η αγγλική και η ρουμανική. Κατά τη διάρκεια των εργασιών της η Επιτροπή Σύνδεσης χρησιμοποιεί τεκμηρίωση που έχει συνταχθεί στις εν λόγω γλώσσες, εκτός αν αποφασιστεί διαφορετικά.
 Άρθρο 14
 Δαπάνες
 1. Κάθε μέρος αναλαμβάνει όλες τις δαπάνες τις οποίες συνεπάγεται η συμμετοχή του στις συνεδριάσεις της Επιτροπής Σύνδεσης, τόσο όσον αφορά τα έξοδα προσωπικού, ταξιδιού και διαμονής όσο και τα έξοδα ταχυδρομείου και τηλεπικοινωνιών.
 2. Τις δαπάνες για τη διοργάνωση των συνεδριάσεων και την αναπαραγωγή εγγράφων αναλαμβάνει το μέρος που φιλοξενεί τη συνεδρίαση.
 3. Οι δαπάνες για τη διερμηνεία κατά τη διάρκεια των συνεδριάσεων και τη μετάφραση των εγγράφων προς τα αγγλικά και τα ρουμανικά ή από αυτά, όπως αναφέρεται στο άρθρο 13 παράγραφος 1, αναλαμβάνονται από το μέρος που φιλοξενεί τη συνεδρίαση.
 Η διερμηνεία και η μετάφραση από και προς άλλες γλώσσες καλύπτονται άμεσα από το αιτούν μέρος.
 4. Σε περιπτώσεις όπου η μετάφραση των εγγράφων στις επίσημες γλώσσες της Ένωσης είναι αναγκαία, οι δαπάνες αναλαμβάνονται από την Ένωση.
 Άρθρο 15
 Τροποποίηση του εσωτερικού κανονισμού
 Ο παρών εσωτερικός κανονισμός μπορεί να τροποποιείται με απόφαση του Συμβουλίου Σύνδεσης σύμφωνα με το άρθρο 438 παράγραφος 1 της συμφωνίας.
 Άρθρο 16
 Υποεπιτροπές, ειδικές επιτροπές ή φορείς
 1. Σύμφωνα με το άρθρο 439 παράγραφοι 1 και 3 της συμφωνίας, η Επιτροπή Σύνδεσης μπορεί να αποφασίσει να συγκροτήσει οποιαδήποτε υποεπιτροπή σε συγκεκριμένους και απαραίτητους για την εφαρμογή της συμφωνίας τομείς, πέραν εκείνων που προβλέπονται στη συμφωνία, προκειμένου να επικουρούν την Επιτροπή Σύνδεσης στην εκτέλεση των καθηκόντων της. Η Επιτροπή Σύνδεσης μπορεί να αποφασίσει να καταργήσει κάθε τέτοια υποεπιτροπή και να καθορίσει ή να


text:
τροποποιήσει τον εσωτερικό κανονισμό της. Εάν δεν αποφασιστεί διαφορετικά, οποιαδήποτε τέτοια υποεπιτροπή λειτουργεί υπό την εποπτεία της Επιτροπής Σύνδεσης, την οποία και ενημερώνει ύστερα από κάθε συνεδρίαση.
 2. Εάν δεν προβλέπεται διαφορετικά στη συμφωνία ή δεν έχει συμφωνηθεί διαφορετικά στο πλαίσιο του Συμβουλίου Σύνδεσης, ο παρών εσωτερικός κανονισμός εφαρμόζεται τηρουμένων των αναλογιών για κάθε υποεπιτροπή όπως αναφέρεται στην παράγραφο 1.
 3. Οι συνεδριάσεις των υποεπιτροπών μπορούν να διοργανώνονται με ευέλικτο τρόπο, ανάλογα με τις ανάγκες που προκύπτουν, και να διεξάγονται με φυσική παρουσία, είτε στις Βρυξέλλες είτε στη Δημοκρατία της Μολδαβίας, ή, παραδείγματος χάριν, με τηλεδιάσκεψη. Οι υποεπιτροπές αποτελούν πλατφόρμα παρακολούθησης της προόδου που σημειώνεται σχετικά με την προσέγγιση σε ορισμένους τομείς, συζήτησης ορισμένων θεμάτων και προκλήσεων που προκύπτουν κατά την εν λόγω διαδικασία και διατύπωσης συστάσεων και επιχειρησιακών συμπερασμάτων.
 4. Το σύνολο της σχετικής αλληλογραφίας, καθώς και των εγγράφων και ανακοινώσεων σχετικά με οποιαδήποτε υποεπιτροπή, ειδική επιτροπή ή φορέα κοινοποιούνται στη γραμματεία της Επιτροπής Σύνδεσης.
 5. Εάν δεν προβλέπεται διαφορετικά στη συμφωνία ή δεν έχει συμφωνηθεί διαφορετικά από τα μέρη στο πλαίσιο του Συμβουλίου Σύνδεσης, κάθε υποεπιτροπή, ειδική επιτροπή ή φορέας έχει την εξουσία να διατυπώνει μόνο συστάσεις προς την Επιτροπή Σύνδεσης.
 Άρθρο 17
 Ο παρών εσωτερικός κανονισμός ισχύει, τηρουμένων των αναλογιών, για την Επιτροπή Σύνδεσης στη σύνθεσή της για τα εμπορικά θέματα, εκτός εάν προβλέπεται κάτι διαφορετικό.


text:
 Avis juridique important
 |
 22001D0060
 Απόφαση της Μεικτής Επιτροπής του ΕΟΧ αριθ. 60/2001, της 19ης Ιουνίου 2001, για την τροποποίηση του παραρτήματος Ι (Κτηνιατρικά και φυτοϋγειονομικά θέματα) της συμφωνίας ΕΟΧ
 Επίσημη Εφημερίδα αριθ. L 238 της 06/09/2001 σ. 0001 - 0002
 Απόφαση της Μεικτής Επιτροπής του ΕΟΧαριθ. 60/2001της 19ης Ιουνίου 2001για την τροποποίηση του παραρτήματος Ι (Κτηνιατρικά και φυτοϋγειονομικά θέματα) της συμφωνίας ΕΟΧΗ ΜΕΙΚΤΗ ΕΠΙΤΡΟΠΗ ΤΟΥ ΕΟΧ,Έχοντας υπόψη τη συμφωνία για τον Ευρωπαϊκό Οικονομικό Χώρο, όπως τροποποιήθηκε από το πρωτόκολλο προσαρμογής της συμφωνίας για τον Ευρωπαϊκό Οικονομικό Χώρο, εφεξής "η συμφωνία", και ιδίως το άρθρο 98,Εκτιμώντας τα ακόλουθα:(1) Το παράρτημα I της συμφωνίας τροποποιήθηκε από την απόφαση αριθ. 71/2000 της Μεικτής Επιτροπής του ΕΟΧ, της 2ας Oκτωβρίου 2000(1).(2) Ο κανονισμός (ΕΚ) αριθ. 2293/1999 της Επιτροπής, της 14ης Οκτωβρίου 1999, σχετικά με την παράταση των προσωρινών εγκρίσεων ορισμένων προσθέτων υλών στις ζωοτροφές(2) πρέπει να ενσωματωθεί στη συμφωνία.(3) Ο κανονισμός (ΕΚ) αριθ. 2430/1999 της Επιτροπής, της 16ης Νοεμβρίου 1999, σχετικά με τη σύνδεση της έγκρισης ορισμένων πρόσθετων της ομάδας των κοκκιδιοστατιστικών και λοιπών φαρμακευτικών ουσιών στις ζωοτροφές με τον υπεύθυνο κυκλοφορίας τους(3) πρέπει να ενσωματωθεί στη συμφωνία.(4) Ο κανονισμός (ΕΚ) αριθ. 2439/1999 της Επιτροπής, της 17ης Νοεμβρίου 1999, σχετικά με τους όρους έγκρισης πρόσθετων υλών της ομάδας των συνδετικών, αντιπηκτικών και θρομβωτικών μέσων στις ζωοτροφές(4) πρέπει να ενσωματωθεί στη συμφωνία.(5) Ο κανονισμός (ΕΚ) αριθ. 2562/1999 της Επιτροπής, της 3ης Νοεμβρίου 1999, σχετικά με τη σύνδεση της έγκρισης ορισμένων πρόσθετων της ομάδας των κοκκιδιοστατιστικών και λοιπών φαρμακευτικών ουσιών στις ζωοτροφές με τον υπεύθυνο κυκλοφορίας τους(5) πρέπει να ενσωματωθεί στη συμφωνία.(6) Ο κανονισμός (ΕΚ) αριθ. 2690/1999 της Επιτροπής, της 17ης Δεκεμβρίου 1999, σχετικά με την έγκριση ορισμένων νέων προσθέτων υλών στις ζωοτροφές(6) πρέπει να ενσωματωθεί στη συμφωνία,ΑΠΟΦΑΣΙΖΕΙ:Άρθρο 1Μετά το σημείο 1θ [κανονισμός (ΕΚ) αριθ. 1636/1999 της Επιτροπής] στο κεφάλαιο ΙΙ του παραρτήματος Ι της συμφωνίας παρεμβάλλονται τα ακόλουθα σημεία: "1ι. 399 R 2293: Κανονισμός (ΕΚ) αριθ. 2293/1999 της Επιτροπής, της 14ης Οκτωβρίου 1999, σχετικά με την παράταση των προσωρινών εγκρίσεων ορισμένων προσθέτων υλών στις ζωοτροφές (ΕΕ L 284 της 6.11.1999, σ. 1).1ια. 399 R 2430: Κανονισμός (ΕΚ) αριθ. 2430/1999 της Επιτροπής, της 16ης Νοεμβρίου 1999, σχετικά με τη σύνδεση της έγκρισης ορισμένων πρόσθετων της ομάδας των κοκκιδιοστατιστικών και λοιπών φαρμακευτικών ουσιών στις ζωοτροφές με τον υπεύθυνο κυκλοφορίας τους (ΕΕ L 296 της 17.11.1999, σ. 3).1ιβ. 399 R 2439: Κανονισμός (ΕΚ) αριθ. 2439/1999 της Επιτροπής, της 17ης Νοεμβρίου 1999, σχετικά με τους όρους έγκρισης πρόσθετων υλών της ομάδας των συνδετικών, αντιπηκτικών και θρομβωτικών μέσων στις ζωοτροφές (ΕΕ L 297 της 18.11.1999, σ. 8).1ιγ. 399 R 2562: Κανονισμός (ΕΚ) αριθ. 2562/1999 της Επιτροπής, της 3ης Δεκεμβρίου 1999, σχετικά με τη σύνδεση της έγκρισης ορισμένων πρόσθετων της ομάδας των αντιβιοτικών στις ζωοτροφές με τον υπεύθυνο κυκλοφορίας τους (ΕΕ L 310 της 4.12.1999, σ. 11).1ιδ. 399 R 2690: Κανονισμός (ΕΚ) αριθ. 2690/1999 της Επιτροπής, της 17ης Δεκεμβρίου 1999, σχετικά με την έγκριση ορισμένων νέων προσθέτων υλών στις ζωοτροφές (ΕΕ L 326 της 18.12.1999, σ. 33)."Άρθρο 2Τα κείμενα των κανονισμών (ΕΚ) αριθ. 2293/1999, (ΕΚ) αριθ. 2430/1999, (ΕΚ) αριθ.


text: 2439/1999, (ΕΚ) αριθ. 2562/1999 και (ΕΚ) αριθ. 2690/1999 στην ισλανδική και νορβηγική γλώσσα, τα οποία δημοσιεύονται στο συμπλήρωμα ΕΟΧ της Επίσημης Εφημερίδας των Ευρωπαϊκών Κοινοτήτων, είναι αυθεντικά.Άρθρο 3Η παρούσα απόφαση αρχίζει να ισχύει στις 20 Ιουνίου 2001, υπό την προϋπόθεση ότι έχουν πραγματοποιηθεί προς τη Μεικτή Επιτροπή του ΕΟΧ όλες οι κοινοποιήσεις που προβλέπονται στο άρθρο 103 παράγραφος 1 της συμφωνίας(7).Άρθρο 4Η παρούσα απόφαση δημοσιεύεται στο τμήμα ΕΟΧ και στο συμπλήρωμα ΕΟΧ της Επίσημης Εφημερίδας των Ευρωπαϊκών Κοινοτήτων.Βρυξέλλες, 19 Ιουνίου 2001.Για τη Μεικτή Επιτροπή του ΕΟΧΟ ΠρόεδροςP. Westerlund(1) ΕΕ L 315 της 14.12.2000, σ. 1.(2) ΕΕ L 284 της 6.11.1999, σ. 1.(3) ΕΕ L 296 της 17.11.1999, σ. 3.(4) ΕΕ L 297 της 18.11.1999, σ. 8.(5) ΕΕ L 310 της 4.12.1999, σ. 11.(6) ΕΕ L 326 της 18.12.1999, σ. 33.(7) Δεν έχουν αναφερθεί συνταγματικές απαιτήσεις.


text:
 Avis juridique important
 |
 21997A0215(01)
 Συμφωνία υπό μορφή ανταλλαγής επιστολών μεταξύ της Ευρωπαϊκής Κοινότητας Άνθρακα και Χάλυβα και της Ρωσικής Ομοσπονδίας για την παράταση της συμφωνίας μεταξύ της Ευρωπαϊκής Κοινότητας Άνθρακα και Χάλυβα και της Ρωσικής Ομοσπονδίας σχετικά με το εμπόριο ορισμένων προϊόντων χάλυβα, για την περίοδο από 1ης Ιανουαρίου έως 30 Ιουνίου 1997
 Επίσημη Εφημερίδα αριθ. L 045 της 15/02/1997 σ. 0041 - 0044
 ΣΥΜΦΩΝΙΑ υπό μορφή ανταλλαγής επιστολών μεταξύ της Ευρωπαϊκής Κοινότητας Άνθρακα και Χάλυβα και της Ρωσικής Ομοσπονδίας για την παράταση της συμφωνίας μεταξύ της Ευρωπαϊκής Κοινότητας Άνθρακα και Χάλυβα και της Ρωσικής Ομοσπονδίας σχετικά με το εμπόριο ορισμένων προϊόντων χάλυβα, για την περίοδο από 1ης Ιανουαρίου έως 30 Ιουνίου 1997Κύριε,1. Έχω την τιμή να αναφερθώ στη συμφωνία μεταξύ της Ευρωπαϊκής Κοινότητας Άνθρακα και Χάλυβα και της Ρωσικής Ομοσπονδίας σχετικά με το εμπόριο ορισμένων προϊόντων χάλυβα που υπεγράφη στις 7 Δεκεμβρίου 1995, και να προτείνω, εν αναμονή της ολοκλήρωσης των διαπραγματεύσεων για μια νέα διμερή συμφωνία χάλυβα και των τυπικών διαδικασιών έναρξης ισχύος της, την παράταση της παρούσας συμφωνίας ΕΚΑΧ για περίοδο μέχρι έξι μηνών (δηλαδή από την 1η Ιανουαρίου έως τις 30 Ιουνίου 1997). Στην περίπτωση που η νέα συμφωνία τεθεί σε ισχύ πριν την 1η Ιουλίου 1997, η παρούσα συμφωνία ΕΚΑΧ θα παύσει να ισχύει την ημέρα κατά την οποία θα τεθεί σε ισχύ η νέα συμφωνία.2. Τα ποσοτικά όρια για την περίοδο από 1ης Ιανουαρίου έως 30 Ιουνίου 1997, θα είναι αυτά που περιέχονται στο παράρτημα της παρούσας επιστολής. Τα όρια αυτά αντιπροσωπεύουν τα δύο τρίτα των ποσοτικών ορίων της Ρωσικής Ομοσπονδίας για το 1996 και δεν θίγουν το επίπεδο των ποσοτικών ορίων που θα συμφωνηθεί ενδεχομένως με τη Ρωσική Ομοσπονδία για το 1997 στο πλαίσιο μιας νέας διμερούς συμφωνίας. Οι κατηγορίες προϊόντων είναι οι ίδιες όπως και κατά το 1996, με την προσθήκη μιας υποκατηγορίας εντός της κατηγορίας SA1-Ρόλοι. Η υποκατηγορία αυτή, SA1.a., καλύπτει ρόλους που έχουν ελαθεί σε θερμή κατάσταση και προορίζονται για επανέλαση (των οποίων οι κωδικοί ΣΟ είναι οι ακόλουθοι: 7208 37 10, 7208 38 10 και 7208 39 10).3. Οι άδειες εξαγωγής που χορηγεί η Ρωσική Ομοσπονδία για το 1997, σύμφωνα με τις διατάξεις της παρούσας ανταλλαγής επιστολών και οι οποίες υπολογίστηκαν βάσει των ορίων που καθορίζει το παράρτημα, θα υπολογίζονται βάσει των συνολικών ορίων που καθορίζει για το 1997 η νέα συμφωνία, όταν αυτή αρχίσει να ισχύει.4. Η Επιτροπή θα ενημερώσει τη Ρωσική Ομοσπονδία για τυχόν αλλαγές στη συνδυασμένη ονοματολογία (ΣΟ) όσον αφορά τα προϊόντα που καλύπτει η συμφωνία ΕΚΑΧ βάσει των διατάξεων του άρθρου 1 του πρωτοκόλλου Α.5. Ολοκληρώνοντας, έχω την τιμή να σας προτείνω, εφόσον η κυβέρνησή σας αποδέχεται τα ανωτέρω, η παρούσα επιστολή και η επιβεβαίωσή σας να αποτελέσουν συμφωνία μεταξύ της Ευρωπαϊκής Κοινότητας Άνθρακα και Χάλυβα και της Ρωσικής Ομοσπονδίας, η οποία θα αρχίσει να ισχύει την πρώτη ημέρα του μήνα που έπεται της ημέρας κατά την οποία τα μέρη θα γνωστοποιήσουν αμοιβαία ότι ολοκληρώθηκαν οι αναγκαίες προς το σκοπό αυτό διαδικασίες (1).Μετά τιμής,Για την ΕπιτροπήΠΑΡΑΡΤΗΜΑ >ΘΕΣΗ ΠΗΝΑΚΑ>Κύριε,Έχω την τιμή να σας γνωρίσω